Renovirane prostorije i unapređen rad biblioteke u Vučju, koja broji više od 600 članova - Televizija Leskovac\nsubota, 4 децембра, 2021\nViše od 600 članova, od kojih su većina aktivni, trenutno koriste usluge ogranka Narodne biblioteke „Radoje Domanović“ u Vučju. Publikacije se stalno obnavljaju, tako da ovaj ogranak poseduje više od 16 hiljada naslova. Zahvaljujući projektu „Izgradnja kapaciteta za realizaciju elektronske pozajmice u isturenim odeljenjima„, obezbeđena je i oprema za elektronsku pozajmicu knjiga.\nGradonačelnik Leskovca Goran Cvetanović posetio je danas ovaj objekat, čije su prostorije nakon više decenija renovirane. Za ove namene izdvojena su sredstva u iznosu od 370 hiljada dinara.\nPored toga što su prostorije biblioteke sanirane od vlage i okrečene, u njima su zamenjene električne instalacije i rasveta, namešten laminat i postavljene instalacije za internet priključke sa otvorenom internet mrežom.\nU jednom kutku biblioteke izložena je postavka dela slikara Bratislava Anđelkovića, poznatijeg kao Bata iz Vučja.\nDirektorka Narodne biblioteke “Radoje Domanović” Vesna Ilić govorila je o rezultatima koji su zaposleni u ovoj ustanovi kulture ostvarili u prethodnom periodu.\nNarodna biblioteka „Radoje Domanović“, uprkos ubrzanom tehnološkom razvoju, uspeva da ide u korak sa vremenom, zahvaljujući dobrom rukovodstvu i predanom radu zaposlenih, ocenila je Marija Rajković, koja se obratila ispred Kabineta gradonačelnika Leskovca.\nOna je dodala da će lokalna samouprava nastaviti sa ulaganjima u ovu oblast, podsetivši da je ove godine za rad ustanova kulture opredeljeno 9,1 odsto ukupnog budžeta.\nTags: Biblioeka u Vučju, Narodna biblioteka "Radoje Domanović"\nPanorama, četvrtak 4. novembar 2021.


Nacionalni info dan - Vojvodina ICT Cluster\nPeđa , 18. juna 2013.\nVojvođanski IKT klaster uz podršku JKP Informatika Novi Sad u okviru EU projekta Javno-privatno partnerstvo za širokopojasne mreže (PPP4Broadband – Public Private Partnership for Broadband) organizuje\nponedeljak, 24. jun, 2013. godine, u 11 časova\nSvečana sala JKP Informatika, Bul. Cara Lazara 3, Novi Sad\nŠirom Jugoistočne Evrope postoje ruralne oblasti gde većina stanovništva živi bez ili sa veoma slabim širokopojasnim pristupom Internetu, te tako čine deo takozvanog širokopojasnog jaza. Dokazana je i dobro poznata činjenica da širokopojsasni jaz ima negativne posledice po ekonomski rast i društvenu koheziju.\nZadovoljstvo nam je da Vas pozovemo na Info dan u okviru PPP4Broadband projekta, koji se bavi modelima javno-privatnog partnerstva za razvoj i izgradnju infrastrukture za širokopojasni pristupi Internetu u ruralnim krajevima Jugoistočne Evrope i eliminaciji širokopojasnog jaza.\nProjekat PPP4Broadband ima zadatak da unapredi razvoj virtuelne pristupačnosti u ruralnim oblastima Jugoistočne Evrope i to koristeći model javno-privatnog partnerstva – JPP (Public-Private Partnership – PPP), sve u cilju jačanja ruralnog ekonomskog i društvenog razvoja. Koncept JPP podrazumeva saradnju subjekata iz javnog i privatnog sektora, jer rešenje leži u njihovom bilateralnom angažmanu.\nPPP4Broadband će razviti i promovisati zajedničke modele JPP. Kako bi koncept projekta bio dokazan, metodologija će biti demonstrirana u tri probne oblasti – u Grčkoj, Makedoniji i Rumuniji, gde će biti elaborirane investicije na osnovu tri odabrana PPP4Broadband modela.\nO projektu PPP4Broadband će govoriti predstavnici Vojvođanskog IKT klastera koji je partner iz Srbije u ovom projektu. Učešće će uzeti i predstavnici JKP Informatika iz Novog Sada, javnog preduzeća koje obezbeđuje prisustvo javnog sektora u implementaciji projektnih aktivnosti, a koje inače ima dosta iskustva u implementaciji širokopojasnog pristupa Internetu.\nU diskusiji će učestvovati i predstavnici ostalih zainteresovanih strana, uključujući Ministarstvo unutrašnje i spoljne trgovine i telekomunikacija, Ministarstva finansija i privrede, Univerziteta u Novom Sadu, Digitalne agende, Ministarstva nauke i prosvete, Pokrajinskog sekretarijata za privredu, zapošljavanje i ravnopravnost polova, Pokrajinskog sekretarijata za nauku i tehnološki razvoj, Udruženja za informaciono društvo i telekomunikacije Privredne komore Srbije i drugi.\nMolimo da potvrdite prisustvo na natasa.carapic@vojvodinaICTcluster.org, najkasnije 21. juna, 2013.\nPrevious Post (p) Poziv za učestvovanje na iSEC 2013\nNext Post (n) Partneri iz Mađarske i Srbije uspešno završili zajednički EU projekat


BL - 'Vukovi' preokretom do trijumfa - Sportske.net\nBL - 'Vukovi' preokretom do trijumfa\nFudbaleri Volfsburga vratili su se na pobednički kolosek u Bundesligi, pošto su u pretposlednjem susretu 20. kola na domaćem terenu savladali petoplasirani Hofenhajm.\nDFB Kup - Kosta presudio "Vukovima", Gladbah lako sa Grojter FirtomŠalkeovo iznenađenje u Minhenu, Nastasić spasilac!Bas Dost - Gol mašina ponovo radi punom parom!Demba Ba ponovo u crno-belomIranac se vratio u Volfsburg\nPretposlednja utakmica 20. kola nemačke Bundeslige odigrana je na "Folksvagen Areni" u Volfsburgu gde je istoimeni klub ugostio petoplasirani Hofenhajm.\n"Vukovi" su nakon preokreta slavili rezultatom 2:1 (0:1) i tako ponovo stupili na pobednički kolosek posle dva uzastopna poraza.\nGosti su do prednosti stigli golom Stivena Cubera u 26. minutu prvog poluvremena. Švajcarac je odlično ušao po levoj strani i nakon asistencije Demirbaja šutirao unutrašnjim delom stopala u donji levi ugao gola zemljaka Dijega Benalja.\nVolfsburg je do izjednačenja stigao u petom minutu nastavka preko Maksimilijana Arnolda koji je sjajno sačekao loptu na nekih 18 metara i topovskim udarcem "pocepao mrežu" Hofenhajma.\nBolju igru u drugom poluvremenu domaći su materijalizovali još jednim pogotkom. Nakon prekida u 73. minutu lopta stiže do Danijela Didavija koji je u padu šalje u mrežu i postavlja, ispostaviće se, konačan rezultat.\nZa Volfsburg je današnji trijumf bio izuzetno značajan pošto je uvećana prednost u odnosu na klubove koji se nalaze u zoni ispadanja, dok Hofenhajm ostaje na petom mestu bundesligaške tabele u društvu još nekoliko timova koji imaju bod ili dva više/manje.


March 2021 - Cefe BiH\nPredstavljamo vam Samiru Avdić, polaznicu CEFE preduzetničke obuke i korisnicu mentorskog programa za preduzetnike kojeg sprovodi CEFE BiH u okviru projekta “Boljom upravom do bržeg ekonomskog rasta (EGG)”. Projekat EGG, koji finansira Vlada Kraljevine Norveške, a implementira Razvojni program Ujedinjenih nacija (UNDP), obuku je organizovao uz podršku Vlade Kantona Sarajevo i u saradnji sa Ministarstvom privrede Kantona Sarajevo.\nNamjestaj.shop prva je platforma za promociju i prodaju namještaja iz Bosne i Hercegovine. Poseban dio platforme je i online prodavnica u kojoj kupci mogu pregledati i kupiti najnoviju kolekciju ili outlet program. Danas smo jako zadovoljni postignutim u prethodnih osam mjeseci i činjenicom da su nas mnogi proizvođači prepoznali kao važnog partn era u ispunjavanju svojih ciljeva. Svakim danom dobijamo nove upite i sve veći broj proizvođača prepoznaje važnost ovakve platforme., ističe Samira.\nMobilna aplikacija namjestaj.shop je u pripremi, a planiraju i organizaciju online sajma namještaja.\nKao posebno korisno iskustvo ističe CEFE preduzetnički trening i mentoring, te umrežavanje sa ostalim korisnicima projekta.\nČinjenica da i danas sarađujemo i podržavamo jedni druge sigurno je odličan rezultat rada ekipe mentora kroz program. Biznis plan proistekao iz programa još uvijek je vodilja i neophodan dokument koji pratimo, navodi Samira, te dodaje da su mala i srednja preduzeća stubovi svih jakih ekonomija i mladi u BiH trebaju ići tim putem i mladima poručuje:\nAko imate ideju i želju da radite više od osam sati dnevno za mnogo veće zadovoljstvo, za finansijski ali i lični uspjeh, nemojte propustiti priliku i dopustiti da neko drugi ostvari vašu zamisao prije vas!


Preporuka: 1289 / Link / Replika: 20 / Molimo vas da se ulogujete ili registrujete da biste mogli da šaljete komentare.\nPreporuka: 829 / Link / Replika: 15 / Molimo vas da se ulogujete ili registrujete da biste mogli da šaljete komentare.\nPreporuka: 1338 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 1337 / Link / Replika: 0 / Molimo vas da se ulogujete ili registrujete da biste mogli da šaljete komentare.\nPreporuka: 1198 / Link / Replika: 73 / Molimo vas da se ulogujete ili registrujete da biste mogli da šaljete komentare.


Ivica Dačić - Stranica 54 od 73 - Dnevni list Danas\nPočetna » Ivica Dačić » Page 54\nHašim Tači očigledno živi u nekom svom snu i paralelnom svetu, izjavio je ministar spoljnih poslova Srbije Ivica Dačić povodom izjave Tačija da će Srbija priznati Kosovo.\nPiše: Danas Online 14. 9. 2017.\nDačić: Nema međunarodne reakcije na ispade u Hrvatskoj\nPiše: Danas Online / RTS 14. 9. 2017.\nDačić: Samo srpski interesi važni\nMinistar spoljnih poslova Srbije Ivica Dačić najavio je danas da će krajem okrobra biti domaćin delegaciji Evropske spoljnopolitičke službe kada će se razgovarati o poglavlju 31 – Zajednička spoljna i bezbednosna politika\nDačić: Uskoro konzulat Srbije u Ho Ši Minu\nPrvi potpredsednik Vlade Srbije i ministar spoljnih poslova Ivica Dačić boravi u trodnevnoj poseti Socijalističkoj Republici Vijetnam gde se sastao sa najvišim zvaničnicima te zemlje, saopštavaju iz tog ministarstva.\nDačić izjavio saučešće Meksiku\nPrvi potpredsednik Vlade Srbije i ministar spoljnih poslova Ivica Dačić uputio je telegram saučešća ministru spoljnih poslova Sjedinjenih Meksičkih Država Luisu Videgaraju Kasu (Luis Videgaray Caso) povodom izgubljenih života u razornom zemljotresu koji je pogodio južnu obalu Meksika.\nPiše: Danas Online 9. 9. 2017.\nDačić sa šefom diplomatije Vijetnama\nMinistar spoljnih poslova Ivica Dačić koji boravi u poseti Socijalističkoj Republici Vijetnam razgovarao je danas u Hanoju sa zamenikom potpredsednika Vlade i ministrom spoljnih poslova Fam Bin Minom.\nDačić u Vijetnamu\nNa poziv potpredsednika Vlade i ministra spoljnih poslova Socijalističke Republike Vijetnam Fam Bin Mina, prvi potpredsednik Vlade i ministar spoljnih poslova Republike Srbije Ivica Dačić boraviće u poseti u Socijalističkoj Republici Vijetnam od 7. do 9. septembra 2017. godine.\nDačić: Bezbedonosna situacija u EU i dalje krhka\nSrbija će nastojati da njeno tromesečno predsedavanje Forumu za bezbednosnu saradnju bude barem uspešno kao što je to bilo predsedavanje OEBS pre dve godine, poručio je danas ministar spoljnih poslova Ivica Dačić.\nDačić: Srbija presedava forumom OEBS\nMinistar spoljnih poslova Srbije Ivica Dačić učestvovaće sutra na sednici Foruma za bezbednosnu saradnju Organizacije za evropsku i bezbednosnu saradnju (OEBS), pošto Srbija preuzima tromesečno predsedavanje tim forumom OEBS, saopštilo je danas Ministarstvo.\nDačić: Odnosi Srbije i Hrvatske ključni, smirivati napetosti\nOdnosi Srbije i Hrvatske su klučni za odnose u regionu i zato treba smirivati situaciju i ne treba je podgrejavati, rekao je ministar spoljnih poslova Ivica Dačić na Bledu.\nPiše: Danas Online 5. 9. 2017.\nDačić: Protest Hrvatskoj zbog palenja srpskog lista\nSrbija će Hrvatskoj uputiti zvanični protest zbog spaljivanja nedeljnika srpske nacionalne manjine u toj državi – Novosti, izjavio je danas ministar spoljnih poslova Ivica Dačić, koji je, istovremeno, iskazao skepticizam da će hrvatska preduzeti neki korak tim povodom.\nPiše: Fonet 2. 9. 2017.\nDačić: Nije bilo velikosrpske agresije u Hrvatskoj\nMinistar spoljnih poslova Srbije Ivica Dačić izjavio je danas, na dodeli rešenja o pomoći izbeglicama u građevinskom materijalu za gradnju kuća, da nije bilo velikosrpske agresije u Hrvatskoj nego da su Srbi iz Hrvatske oterani sa svojih ognjišta.\nDačić primio Džonsona\nMinistar spoljnih poslova Srbije Ivica Dačić razgovarao je danas sa senatorom Ronom Džonsonom, koji boravi u poseti Beogradu.\nPiše: Danas Online 30. 8. 2017.\nVlada Makedonije nije umešana u obaveštajne aktivnosti\n– Ministar inostranih poslova Srbije Ivica Dačić rekao je u petak u Nišu da je Srbija povukla diplomatske predstavnike iz Skoplja kako bi „sprečila da bude lažno uvučena u unutrašnju destabilizaciju Makedonije“ i na taj način izbegne trajnu štetu po Srbiju i odnose sa Makedonijom. On je kazao da se na taj način Srbija „čuva da bude uključena u globalne političke igre“.\nPiše: Z. Miladinović 25. 8. 2017.\nPrvi potpredsednik Vlade i ministar spoljnih poslova Srbije Ivica Dačić primio je danas ambasadora Ruske Federacije Aleksandra Čepurina.\nSvetsko prvenstvo u Kini će početi 31. avgusta, a Srbija će igrati u grupi sa Angolom, Filipinima i Italijom.… https://t.co/dTNOKGqbpH\nU Nemačkoj je tokom 2018. godine priznato ukupno 50.514 inostranih diploma o stručnoj kvalifikaciji iz inostranstva… https://t.co/EgTw3vLgXB\nOsumnjičeni se tereti da je počinio krivično delo ugrožavanje sigurnosti. #Trifunović #Pretnje https://t.co/EO7Mezg5A6


Federalna inspekcija najavila nadzor u GIKIL-u – Super TV\nAktualna situacija u GIKIL-u, kao i ekološki problemi s kojim se ova kompanija suočava bila su glavna tema današnjeg sastanka premijera Tuzlanskog kantona Jakuba Suljkanovića i direktora\nFederalne uprave za inspekcijske poslove (FUZIP) Anisa Ajdinovića. Direktor Ajdinović ovom je ovom prilikom, imajući u vidu određene rokove koji su GIKIL-u postavljeni u ranijim dokumentima, najavio da će federalni inspektori tokom slijedeće sedmice posjetiti ovu kompaniju.\n„Imajući u vidu trenutno stanje, Federalna uprava za inspekcijske poslove će svoje ranije doneseno rješenje provesti, odnosno obustaviti rad GIKIL-a. Ukoliko GIKIL ne pribavi Okolinsku dozvolu do roka (15. novembar 2018. godine), kao što je to utvrđeno ranijim rješenjem, FUIP očekuje da GIKIL, po donesenom Rješenju sam obustavi svoj rad, a u protivnom će Federalna uprava, u skladu\nsa zakonskim odredbama i svojim ovlaštenjima pristupiti obustavljanju rada Global ispat koksne industrije Lukavac“, rekao je danas direktor Ajdinović.\n„Mi ne želimo da GIKIL stane sa svojim radom, ali GIKIL mora svoje poslovanje vratiti u zakonske okvire i poslovati u skladu sa zakonima i drugim propisima Bosne i Hercegovine. Kao što\nsmo to više puta i direktno Upravi GIKIL-a govorili , oni moraju učestalo i na redovnoj, ako treba i dnevnoj bazi, insistirati na komunikaciji sa Federalnom upravom za inspekcijske polove i Federalnim ministarstvom okoliša i turizma, kako bi im jasno i nedvosmisleno prezentirali svoje aktivnosti koje provode, a koje su jasni zahtjevi za dobivanje okolinske dozvole“ rekao je premijer Suljkanović, te istaknuo nadu da će GIKIL do sredine naredne sedmice ispuniti ono što se od njega očekuje. Osim premijera Suljkanovića i direktora Ajdinovića, današnjem sastanku prisustvovali su ministar privrede Osman Puškar i pomoćnik ministra Rijad Bašić.


TV Bečej • Vukašin Ljubojev • 9. mart 2022. • 13:13 •\nOsnovna škola „Sever Đurkić“ u ženskoj konkurenciji i „Zdravko Gložanski“ u muškoj konkurenciji, pobednici su Opštinskog takmičenja u malom fudbalu za osnovne škole u opštini Bečej koje je danas održano na parketu sportskog centra „Đorđe Predin Badža“ u organizaciji Saveza sportova opštine Bečej.\nU ženskoj konkurenciji odazvalo se pet škola: „Sever Đurkić“, „Zdravko Gložanski“, „Petefi Šandor“, „Šamu Mihalj“ i „Zdravko Gložanski“ iz Radičevića, dok su se kod momaka odazvali fudbaleri „Sever Đurkića“, „Zdravka Gložanskog“, „Šamu Mihalja“ iz Bečeja, „Petefi Šandora“ i „Šamu Mihalja“ iz Bačkog Petrovog Sela.\nDevojčice su igrale po sistemu pet plus jedan, a mečevi su trajali dva puta po šest minuta dok su dečaci igrali u sastavu četiri plus jedan, a poluvremena bila su u tajanju od deset minuta.\nDrugo mesto kod devojčica pripalo je ekipi „Šamu Mihalja“, a treće su osvojile učenice „Zdravka Gložanskog“ iz Bečeja. Kod dečaka drugi su fudbaleri osnovne škole „Šamu Mihalj“ iz Bečeja dok su treći učenici istoimene škole iz Bačkog Petrovog Sela\nKako za sada nezvanično saznajemo Okružno takmičenje u futsalu za osnovne škole biće održano u Bečeju krajem marta meseca.


Mina iz Srbije pronađena tokom oslobađanja Tripolija - Detektor\nMina iz Srbije pronađena tokom oslobađanja Tripolija\n10. Juna 2020.17:46\nMina zalepljena za plišanog medveda u predgrađu Tripolija proizvedena je prošle godine u valjevskom Krušiku, pokazuje BIRN-ovo istraživanje.\nDok su pristalice međunarodno priznate Vlade nacionalnog jedinstva slavile ponovno osvajanje Tripolija prošle nedelje, među libijskim zastavama našao se i veliki beli plišani medved sa roze njuškom.\nSamo nekoliko sati ranije, igračka je pronađena u kući u Ain Zari, predgrađu južno od Tripolija. Otkrile su je vladine snage, koje su nakon 14 meseci opsade isterale iz grada pobunjenike predvođene opozicionim komandantom Kalifom Haftarom.\nMeda, uslikan ispod stola, na leđima je imao zalepljenu minu povezanu sa upaljačem. Svedočenja očevidaca, analiza fotografija i serijski brojevi pokazuju da naoružanje iz Srbije i dalje završava u Libiji, uprkos embargu Ujedinjenih nacija na izvoz oružja.\nMina nosi oznaku 120 mm HE M62P10 sa serijskim brojem KV 01/2019, koju je proizveo Krušik iz Valjeva. Do objavljivanja ovog teksta, Krušik nije odgovorio na pitanja BIRN-a o prodaji lota 01/2019, niti o krajnjoj destinaciji oružja.\nMeđu najvećim kupcima srpskog oružja su Saudijska Arabija i Ujedinjeni Arapski Emirati, koji inače podržavaju Haftara. Prošlogodišnji izveštaj UN-a navodi da su Emirati jedna od zemalja koje najčešće krše gotovo desetogodišnji embargo na izvoz oružja u Libiju.\nSrbija, kao zemlja koja ja ratifikovala UN-ov Sporazum o naoružanju, ima obavezu da ne prodaje oružje drugoj zemlji ako postoji mogućnost da se oružje preusmeri ka grupama koje u dokumentaciji nisu navedene kao krajnji korisnici.\nPojedine države već godinama krše ovo pravilo naoružavanjem različitih frakcija koje ratuju u Siriji, Libiji i Jemenu. U ovo je umešana i Srbija, prodajom oružja zemljama koje ga dostavljaju ovim grupama.\nSrbijansko Ministarstvo trgovine, zaduženo za izvoz oružja, nije odgovorilo na zahtev BIRN-a za komentar.\nGIM kupac Krušikovih mina\nKopija ugovora koju je dobio BIRN pokazuje da je 26. juna 2018. Krušik ugovorio prodaju 50,000 minobacačkih granata – uključujući 120 mm HE M62P10 – sa privatnom srpskom firmom GIM, posrednikom u trgovini oružjem. BIRN je već pisao da je GIM povezan sa Brankom Stefanovićem, ocem srpskog ministra policije Nebojše Stefanovića. Isporuka je trebalo da počne tri meseca nakon zaključenja ugovora. Prema dokumentima koje poseduje BIRN, ove mine izvezene su Ministarstvu spoljnih poslova Saudijske Arabije. BIRN nije mogao da potvrdi da je mina pronađena na leđima dečije igračke u Tripoliju u Libiju došla kao deo isporuke koju je od Krušika kupio GIM.\nCivili nisu bili slučajne mete\nBIRN BiH je ranije pisao o slučaju izvoza oružja iz BiH za koji je postojala opasnost da će završiti u ratnoj zoni. Tokom 2018. godine Velika Britanija nije podijelila s bosanskohercegovačkim vlastima svoje sumnje o pošiljci metaka za Saudijsku Arabiju, koja ima običaj preusmjeravanja oružja u Siriju i Jemen.\nVelika Britanija je sumnjala da će gotovo 30 miliona metaka proizvedenih u BiH i prodanih Saudijskoj Arabiji završiti u pogrešnim rukama, ali je propustila priliku da upozori BiH prije nego što je pošiljka isporučena.\nKrajem maja, UN su izrazile zabrinutost zbog izveštaja da su stanovnici predgrađa Ain Zare i Salahudin u Tripoliju ubijeni ili ranjeni improvizovanim bombama postavljenim unutar ili u blizini njihovih domova. UN su taj čin nazvale ,,pogoršanjem sukoba“ koji je pokazao da su civili bili ciljane mete. Međunarodno humanitarno pravo zabranjuje upotrebu podmetnutih bombi, poput igračke iz Tripolija, koje su postavljene tako da mogu zavarati civile.\nAmnesty International je upozorio da su između 13. aprila i 1. juna suprotstavljene strane u Libiji navodno počinile ratne zločine i druge oblike kršenja ljudskih prava, uključujući pljačkanje, neselektivne napade i podmetanje protiv-pešadijskih mina u zgrade u kojima žive civili.\nBIRN je pregledao video-snimke iz južnog Tripolija na kojima se vide civili sa fatalnim povredama zadobijenim od improvizovanih bombi, ali nije mogao da potvrdi koje su mine korišćene u tim slučajevima.\nMeđutim, kada je reč o mini sa plišanog mede, tri nezavisna izvora, uključujući i vojne eksperte, rekla su BIRN-u da način na koji je uređaj postavljen – koristeći ruski upaljač MUV-4, plastični eksploziv i minobacačku granatu – sugeriše da bi iza njega mogla da stoji grupa ruskih plaćenika poznata kao Vagner.\nPrema pisanju Rojtersa, koji se poziva na poverljiv izveštaj UN-a, u Libiji se nalazi oko 1200 Vagnerovih plaćenika.\nRusija negira da na bilo koji način kontroliše ovu grupu, iako je u najvećoj meri čine Rusi, ali i državljani Belorusije, Ukrajine, Srbije i Moldavije.\nBIRN je ranije pisao o građanima Srbije koji, kao deo Grupe Vagner, ratuju u Siriji i Ukrajini. Sud u Beogradu prethodno je osudio jednog pripadnika Vagnera za terorizam u Ukrajini, a procenjuje se da Srba u ovoj grupi ima preko stotinu.\nUnosni poslovi Srbije i Libije\nSrbijansko oružje u Libiji nije ništa novo – Mohamed Gadafi je još u vreme socijalizma bio jedan od najvećih kupaca jugoslovenskog oružja.\nGadafi je ubijen 2011. a nekoliko godina kasnije, Libija je podeljena između područja koje kontroliše međunarodno priznata vlada u Tripoliju na severozapadu, i teritorije na istoku koju drže Haftarove snage, sa bazom u Bengaziju.\nTrgovina oružjem između Srbije i Libije je, pak, preživela Gadafijev pad.\nU svedočenju pred Komitetom UN-a za sankcije Libiji, Srbija je rekla da je usled eskalacije borbi prekinula isporuke oružja u ovu zemlju u junu 2014. godine, i vratila UN-u dozvolu potrebnu za izvoz.\nOve isporuke je ugovorio veliki trgovac oružjem Slobodan Tešić, koji je 2013. potpisao 150 miliona dolara vredne ugovore sa Libijom, koji su uključivali naoružanje iz Srbije i municiju iz Beolorusije, pokazuje dokument koji BIRN poseduje. Nejasno je koliko je od toga zapravo isporučeno. Tešić je zvanično prestao da izvozi u Libiju 2014. Nakon toga, američka vlada ga je stavila na svoju crnu listu zbog sumnjivih poslova sa oružjem.\nPoslednji put je Libija bila u fokusu u srpskim medijima 2016. godine kada je dvoje službenika iz srpske ambasade u Tripoliju poginulo tokom američkog bombardovanja kampa Islamske države. Slađana Stanković i Jovica Stepić su prethodno kidnapovani, a razlog te otmice nikada nije propisno istražen. Prema rečima predsednika Srbije Aleksandra Vučića, koji je u to vreme bio premijer, otmica srpskih državljana je povezana sa trgovinom oružjem. Godinu dana kasnije, u maju 2017, srpski ambasador u Libiji Oliver Potežica je poginuo u automobilskoj nesreći u Libiji – navodno u pokušaju da izbegne otmicu.\n* Ovaj članak je izmenjen 12. juna 2020, kako bi se pojasnilo da je Srbija ratifikovala UN-ov Sporazum o trgovini naoružanjem.


joga : Južne vesti\nNedelja vežbanja joge u niškoj Tvrđavi\n09:45, 7. 7. 2018.\nOni koji žele da se upoznaju sa jogom i imaju trening, to mogu učiniti od ponedeljka 9. jula do nedelje 15. jula na javnim časovima u niškoj Tvđavi.\nJedan od najvećih svetskih učitelja joge posetio Niš\n13:42, 5. 5. 2018.\nUčitelj sunčane joge iz Indije Umašankar je u Nišu govorio o ovoj drevnoj disciplini, kojom se bavi već 23 godine i koja je postala njegov način života. Praktikovanje ove vrste joge, kako kaže, pomaže fizičkom, mentalnom, duhovnom, pa čak i ekonomskom stanju, a majstor tvrdi da sunčevi zraci mogu i da izleče različite vrste bolesti.\nU Parku Svetog Save besplatni treninzi joge\n14:28, 17. 8. 2017.\nPored teretane i bazena, mladi sada u Nišu mogu besplatno da pohađaju i časove joge. Treninzi se održavaju u Parku Svetog Save, svake subote od 18 sati, a pre odlaska potrebno je registrovati se na sajtu SOFA.\nJavni čas joge u nedelju u Vranju\n13:08, 17. 6. 2016.\nJavnim časom joge koji počinje u podne u nedelju, 19. juna u gradskom parku u Vranju, biće obeležen Međunarodni dan joge. Času mogu prisustvovati svi zainteresovani i potpuno je besplatan.\nJavni čas joge u niškom parku\n09:43, 17. 6. 2016.\nMeđunarodni dan joge, osim u gradovima širom sveta i Srbije, biće obeležen i u Nišu u nedelju 19. juna javnim časom otvorenim za sve zainteresovane u Parku Sveti Sava od 9 do 10:30.\nMladi ipak bez besplatnih termina za jogu i teretanu\n15:35, 30. 6. 2015.\nIako je bilo najavljeno da će studenti i mladi od 18 do 25 godina imati besplatne termine za bavljenje sportom u niškom Sportskom centru, u “Čairu” kažu da se to odlaže za septembar jer nije potpisan ugovor sa Udruženjem SOFA.\nJavni časovi joge i na jugu Srbije\n11:24, 18. 6. 2015.\nMeđunarodni dan joge, koji se ove godine prvi put organizuje u 170 zemalja sveta, biće obeležen u nedelju 21. juna u Nišu, Vranju, Leskovcu i Prokuplju javnim časovima otvorenim za sve zainteresovane.


Hakovani telefoni bliskih saradnika Dalaj Lame\nZvaničnici Tibeta koji koriste Ajfone i Android telefone na udaru hakera.\nFoto: NICOLAS ASFOURI/AFP/Getty Images)\nIstraživačka grupa "Citizen Lab" objavila je izveštaj koji otkriva da su hakeri pokušali da prodru u mobilne telefone nekolicine zaposlenih Tibetanaca koji rade u kancelariji Dalaj Lame i tibetanskoj skupštini.\nHakeri su koristili tip virusa koji je razvijen za operativne sisteme iOS i Android i pokušali da ih isporuče kroz pažljivo kreirane phishing poruke poslate putem aplikacije WhatsApp, od ljudi koji su se pretvarali da su novinari, osoblje nevladinih organizacija i volonteri u tibetanskim grupama za ljudska prava, objavljeno je u utorak.\nIstraživači zaključuju da je ovu akciju sprovela ista grupa hakera koja je ranije ciljala predstavnike Ujgura koji žive u Kini. Krajem prošlog meseca Google je objavio detalje o šokantnoj kampanji protiv ove muslimanske manjinske zajednice, tokom koje su hakeri nove, nepoznate alate za napad koji se nazivaju "nula dana", zbog toga što ciljane kompanije koja prave napadnuti softver imaju baš toliko dana da gacilja imao je nula dana da ih popravi.\nPrimer konverzacije, između hakera i objekta napada (Foto:Citizen Lab.)\n„Jedno od pitanja koje s epostavlja kada imamo napade na civilno društvo je: čija tehnologija pomaže lošim momcima da prodru u telefone disidenta? Dugo su se činilo da su NSO Group i Pegasus možda jedini igrači u gradu, ali sada vidimo pojavu novog igrača za koji se čini da je povezan sa Kinom “, rekao je Bill Marczak, koji je istraživao ove napade. "Napali su pre svega ljude koji malo kasne sa apdejtima telefona, i očigledno je da ih nije zanimalo sve što se nalazi na uređaju".\nCitizen Lab grupa koja radi u okviru Univerziteta u Torontu, je uočila 15 hakerskih napada koji nisu prošli jer su objekti napada, iako su kliknuli imali apdejtovane telefone.\nGoogle nije želeo da komentariše ovaj izveštaj dok je portparol kompanije Apple poslao saopštenje u kojem se kaže: "Sigurnost podataka naših kupaca jedan je od prioriteta kompanije Apple. Cenimo našu saradnju sa istraživačima zaštite poput Citizen Lab-a. Pitanje iOS-a koje se navodi u izveštaju je prosleđeno našem timu koji se bavi zaštitom, i problem je rešen. Mi svakako uvek podtičemo korisnike da preuzmu najnoviju verziju iOS-a za najbolja i najaktuelnija poboljšanja bezbednosti".


JEDINICA INTENZIVNE NEGE ZA NOVOROĐENČAD – Akademi Hospital\nJEDINICA INTENZIVNE NEGE ZA NOVOROĐENČAD\nJedinica intenzivne nege za novorođene bebe, Akademi Hospital , je na raspolaganju ze pružanje usluge sa svojom opremom i iskusnim medicinskim kadrom (doktori specijalisti i medicinske sestre). Cilj ovog odeljenja, jedinice za intenzivnu negu novorođenčadi je da se brinemo,dovedemo i smestimo najmlađe bebe koje su ugledale svet svojim očima pre vremena, ili bebe rođene u pravo vreme, kako bismo osigurali najbolju, kvalitetnu i posvećenu uslugu kako bi ove bebe nastavile svoj zdravi život.\nOva jedinica intenzivne nege radi 24 sata pod nadzorom iskusnih doktora specijalista i iskusnih medicinskih sestara, u toku nadzora primenjujemo najefikasnije principe lečenja.\nNaša bolnica,Akademi Hospital ima za cilj da pruži najbolje i najpogodnije usluge našim bebama kojima je potrebna intenzivna nega, zajedno sa savremenom i naprednom tehnološkom podrškom novorođenčadi , sa ciljem podizanja standarda postnatalne nege za Vas i Vašu bebu.\nU našoj jedinici pružamo usluge analize i dobijanja rezultata u najkraćem roku ,određivanje dijagnoze i adekvatno lečenje potrebno za naše bebe, u svakoj fazi ove procedure u kontaktu smo sa porodicom bebe dajući informacije o procesu lečenja.\nKao Akademi Hospital nudimo sve potrebne medicinske i hirurške tretmane neophodne za naše bebe uz nadzor 24/7 sata dnevno, 365 dana godišnje, razvijamo naše medicinske usluge u skladu sa svetskim standardima, istovremeno prosleđujemo informacije porodicama u vezi procesa lečenja i momentalnog stanja bebe.


Objavljeno 31.12.2015 08:08\nNLB Razvojna banka posluje pod novim imenom\nObjavljeno 30.12.2015 15:42\nRMU Banovići će isporučiti 168.000 tona uglja Alumini\nPredstavnici kompanije "Alumina" iz Zvornika i Rudnika mrkog uglja "Banovići" potpisali su ugovor o poslovnoj saradnji za 2016. godinu, vrijedan 17,5 mil KM. Ugovor su potpisali predsjednik Upravnog odbora "Alumine" Mile Matić i generalni direktor Rudnika "Banovići" Munever Čergić, saopštila je danas Služba za odnose s javnošću kompanije "Alumina".\nObjavljeno 30.12.2015 15:34\nEfendić: Prioritet projekti koji mijenjaju izgled opštine\nNačelnik Općine Novi Grad Sarajevo Semir Efendić kazao je da su tokom ove godine realizirani brojni projekti, istaknuo njihov i značaj projekata u godini koja slijedi te naglasio da se radi o projektima koji mijenjaju izgled općine i popravljaju kvalitet života stanovništva.\nObjavljeno 30.12.2015 14:47\nObjavljeno 30.12.2015 09:46\nRudnik uglja Kakanj: Probijen novi tunel\nU utorak nešto malo prije dvanaest sati izvršen je proboj tunela Ribnica, hidrotehničkog objekta Rudnika Kakanj, čijom konačnom izgradnjom treba biti zadovoljen najvažniji preduvjet za formiranje vanjskog odlagališta čvrste jalove mase, čime će se obezbijediti strateški razvoj Površinskog kopa Vrtlište do kraja njegove eksploatacije.\nObjavljeno 30.12.2015 09:35\nDeset najvećih svjetskih kompanija dolazi iz SAD\nDeset kompanija sa najvećom tržišnom vrijednošću u svijetu imaju sjedište u Sjedinjenim Državama, proizilazi iz analize konsultantske kuće Ernst & Young(EY), koja je objavljena u utorak.\nObjavljeno 30.12.2015 09:32\nU narednim danima nema promjene cijene goriva\nObjavljeno 30.12.2015 06:43\nU Sarajevu je danas održana 37. Skupština Javnog preduzeća Elektroprivreda BiH, na kojoj je, između ostalog, donesena Odluka o razrješenju članova Nadzornog odbora ispred državnog kapitala, radi isteka perioda na koji su imenovani te Odluka o izboru i imenovanju novog Nadzornog odbora.


PRVI KUPAČI POČETKOM 2018. - Do kraja godine počinje izgradnja zatvorenog olimpijskog bazena | Trebinje Live\nPRVI KUPAČI POČETKOM 2018. - Do kraja godine počinje izgradnja zatvorenog olimpijskog bazena\nRadovi na izgradnji zatvorenog bazena u Trebinju trebali bi da otpočnu do kraja ove godine, a već početkom 2018. godine novi sportski objekat dočekaće prve kupače, najavio je danas gradonačelnik Trebinja Luka Petrović nakon sastanka sa direktorom Hidroelektrana na Trebišnjici /HET/ Gordanom Mišeljićem i rukovodstvom Plivačkog kluba "Leotar".\n„Donesen je jedinstven zaključak da je potrebno što hitnije preduzeti sve korake kako bi se dobila građevinska dozvola na lokalitetu Abazovina za izgradnju plivačkog kompleksa i da radovi otpočnu do kraja ove godine“, rekao je Petrović.\nPrema njegovim riječima, na sastanku je dogovoreno i formiranje Javne ustanove "Bazeni" d.o.o Trebinje, koja će biti nadležna za održavanje objekata namijenjenih vodenim sportovima.\nU novoj ustanovi će, kako je istaknuto, raditi i određen broj radnika postojeće ustanove "Trebinjesport", koja će nastaviti da gazduje ostalim sportskim objektima u gradu.\nKako je ranije saopšteno, HET će finansirati izgradnju zatvorenog olimpijskog bazena, za šta ovo preduzeće već ima obezbijeđeno oko deset miliona KM.\nSastanku kod gradonačelnika Petrovića, pored Gordana Mišeljića, prisustvovali su i predsjednik Plivačkog kluba "Leotar" Zoran Čučković, predsjednik Skupštine PK "Leotar" Blagoje Šupić i zamjenik gradonačelnika Mirko Ćurić.


Američki stručnjaci imaju lek za loše odnose Rusije i SAD - 16.01.2018, Sputnik Srbija\nKomentatori magazina „Nešenel interest“ predložili su načine uz pomoć kojih Moskva i Vašington mogu da dođu do uzajamnog razumevanja. 16.01.2018, Sputnik Srbija\n14:33 16.01.2018 (Osveženo: 14:37 16.01.2018)\nDijalog Rusije i SAD su zakomplikovali nepoverenje i odsustvo interesa, kao i javna rasprava o „mešanju Moskve“ u američke izbore 2016. godine. Prema mišljenju novinara, napetost izazvana tim faktorima je opasna kako za SAD, tako i za čitav svet.\nKomentatori su naveli primer iskustva saradnje Sovjetskog saveza i SAD na vrhuncu Hladnog rata, kada su stvoreni „neformalni kontakti“ preko programa razmene naučnika, studenata i učitelja. To je obema stranama omogućilo da se napravi prekid trke u naoružanju i izbegne nuklearni konflikt.\nZato, prema mišljenju novinara, Kremlj i Bela kuća treba da unaprede ovakve kontakte koji su sada ograničeni zbog „nepoverenja i toksične političke klime“.\nPredsednik Rusije Vladimir Putin više puta je pozivao Zapad na saradnju. Ruski političari su takođe izjavili da je Moskva otvorena za dijalog, ali zapadne sankcije otežavaju mogućnost efikasne saradnje.


Problem je broj zaposlenih\nTanjug | 8/06/2013\nPlate u javnom sektoru u većini evropskih zemalja veće su nego u privatnom, i to odstupanje nije najveće u Srbiji, kaže ekonomista Miroslav Zdravković.\nViši nivo zarada u javnom sektoru u odnosu na privatni sektoru posledica je kvalifikacione strukture u kojoj dominiraju fakultetski obrazovana lica, rekao je Zdravković, komentarišući neke od predloženih antikriznih mera. Izuzetaka, gde je situacija obrnuta - ima, poput Slovačke, ali ih je malo.\nPo njegovom mišljenju, dobra mera bi bila da se vežu fondovi zarada a ne prosečne zarade u javnom i privatnom sektoru. Drugim rečima, ukoliko bi pao broj zaposlenih lica za 10 odsto u privatnom sektoru, a prosečne plate su iste, to bi značilo smanjenje fonda zarada za 10 posto, i onda bi to trebalo da prati i javni sektor. Isto bi bilo i pri rastu broja zaposlenih, daje primer Tanjugov sagovornik.\nTakva mera, smatra Zdravković, dala bi potpuno drugačiji pogled političarima na ekonomiju, jer bi tada osnovna motivaciona snaga bila povećati broj zaposlenih, kako bi i plate u javnom sektoru i penzije bile veće.\nPrema podacima portala Makroekonomija.org, izuzev Crne Gore, u svim bivšim jugoslovenskim republikama prosečna plata u državnoj upravi je iznad prosečne zarade, s tim što je najveće odstupanje u Bosni i Hercegovini, za 37,5 odsto, pa u Srbiji, za 20,2 odsto.\nSrbija ima najveći udeo u ukupnoj zaposlenosti zaposlenih u državnoj upravi - 12,3 odsto, u obrazovanju - 10,2 odsto i u zdravstvu - 11,9 odsto, što je posledica najmanje stope broja zaposlenih na 100 stanovnika u pravnim licima, nakon BiH. Kada se stave u odnos broj zaposlenih u prerađivačkoj industriji na 1.000 stanovnika dolazi se do podatka da je proizvodnih radnika najviše u Sloveniji - 105, a manje radnika nego u Srbiji - 51, imaju BiH - 41 i Crna Gora - 34.\nNajviše zaposlenih u državnoj upravi na 1.000 stanovnika ima Crna Gora - 34,2, dok od Srbije - 23,1, više imaju Hrvatska - 24,5 i Slovenija - 24,1.\n"I kada ne bi bilo više sistemskih šokova, promena poreskih stopa, promena u ekonomskoj politici, mogli bismo da očekujemo neki blagi uzlazni trend, koji je posledica činjenice da se Azija uveliko oporavlja, da je Srbija geografski locirana tako da ako ima nekog oporavka u Aziji, preko Turske i drugih zemalja sa Istoka, on se preliva i na naše zemlje", naveo je on.


Gruzija osudila plan Južne Osetije o referendumu o pridruživanju Rusiji\nARHIVA - Gruzijska specijalna policija na granici sa Južnom Osetijom.\nGruzija je u četvrtak saopštila da je plan o održavanju referenduma o pridruživanju Rusiji, koje su najavili proruski separatisti u Južnoj Osetiji - "neprihvatljiv."\nJužna Osetija je bila u središtu rusko-gruzijskog rata 2008. godine, poslije kojeg je Kremlj priznao tu teritoriju, zajedno sa drugom separatističkom regijom Abhazijom, kao nezavisnu državu, i postavio u njima svoje vojne baze.\nU srijedu je lider Južne Osetije Anatolij Bibilov rekao da će Južna Osetija održati referendum o pridruživanju Rusiji ubrzo nakon predsjedničkih izbora 10. aprila.\nŠef gruzijske diplomatije David Zalkaliani izjavio je u četvrtak da je "neprihvatljivo govoriti o bilo kakvom referendumu na teritoriji koju je okupirala Rusija."\n"Takav referendum nije pravno važeći", rekao je ministar spoljnih poslova novinarima. "Evropski sud za ljudska prava je zaključio da je Rusija okupirala gruzijski region."\nPortparol Kremlja Dmitri Peskov izjavio je da Moskva nije preduzela nikakve "pravne korake" u tom smislu. "Ali u isto vrijeme, govorimo o tome da građani Južne Osetije žele da iskažu svoje mišljenje, čemu pristupamo s poštovanjem", izjavio je Peskov novinarima.\nPortparolka Bibilova, Dina Gasijeva, izjavila je u četvrtak za rusku novinsku agenciju RIA Novosti da je odluka o održavanju referenduma "povezana sa prilikom koja se otvorila u trenutnoj situaciji", misleći na rusku invaziju na Ukrajinu.\nProšle nedelje, Bibilov je izjavio da je Južna Osetija poslala trupe da se bore zajedno sa ruskim vojnicima u Ukrajini, gdje su hiljade ljudi ubijene a više od 10 miliona ljudi raseljeno.\nU avgustu 2008. godine, Rusija je izvršila napad na Gruziju, koja se borila sa proruskim paravojnim snagama u Južnoj Osetiji, nakon što su gađale gruzijska sela.\nSukobi su okončani poslije pet dana, sporazumom o prekidu vatre uz posredstvo Evropske unije, ali je u njima život izgubilo više od 700 ljudi, a raseljene desetine hiljada etničkih Gruzijaca.


Prvi zatvorenici u državnom zatvoru do kraja 2016. godine | Banjaluka.net\nPrvi zatvorenici u državnom zatvoru do kraja 2016. godine\nMinistarstcvo pravde BiH organizovalo je danas prezentaciju relalizacije projkta i izgradnje državnog zatvora u mjestu Naklo u Vojkovićima, opština istočna Ilidža.\nJosip Grubeša, ministar pravde BiH kazao je danas da bi izgradnja državnog zatvora prvog u BiH koji se gradi po evropskim standardima trebala biti okončano do avgusta naredne godine te da bi prvi zatvorenici u ovaj zatvor trebali ući do kraja 2016. godine.\nGovoreći o evropskim standardima državnog zatvora koji se gradi, Grubeša je rekao da će svaki zatvorenik biti smještan u 12 metara kvadratnih, što je evropski standard, te da će ovaj zatvor zadovoljavati sve propise koje traži Evropska unija.\nIzgradnja zatvora povjerena je češko-španskom konzorcijumu “OHL ŽS – Brno i OHL Madrid”.\nZoran Bašić, direktor jedinice za sprovođenje projekta rekao je da je cjelokupna vrijednost projekta 39,6 miliona evra od čega je 6,45 evra iz budžeta BiH, 11,15 miliona evra donatorskih sredstava EU i Švedske, 1,7 miliona evra tehničke pomoći EU, 19,3 miliona evra krediti Razvojne banke Vijeća Evrope i 1,1 milion američkih dolara donacija Vlade SAD-a što je namjenjeno za obuku zatvorskog osoblja.\nBašić je istakao da je vrijednost ugovora po izvođenju radova na izgradnji zatvora 26,5 miliona evra.\nNaglasio je da je kompleks zatvora na površini od 26.000 metara kvadratnih te da se kompleks sastoji od deset objekata u krugu i jedne zgrade van kruga zatvora, u kojoj će biti smješteno osoblje.\nZatvor će imati i sportsko rekretativni prostor, kuhinju i sve ono što je potrebno a što će zadovoljiti standarde EU.\n– Planiran je i poseban blok za agresivne zatvorenike a po potrebi će biti obezbjeđena sva potrebna ljekarska zaštita a da se ne napušta zatvorski krug- rekao je Bašić.\nLars Gunar Vigemark, šef delegacije EU u BiH rekao je da je projekat izgradnje državnog zatvora od izuzetne važnosti za BiH.\nPodsjetio je da je početak izgradnje jako dugo trajao ali su se u periodu manjem od dvije godine radovi jako intezivirali te je dodao da se nada da će vrlo brzo na ovoj lokaciji imati zatvor.\nUpitan da prokomentariše situaciju u zatvorima u BiH i u pogledu poštivanja ljudskih prava on je rekao da je EU zabrinuta uslovima u zatvorskim jedinicama u BiH te da se nada da će izgradnjom ovog novog zatvora ovaj problem biti riješen.


Nova inicijativa: Veća carina za zemlje koje ne poštuju standarde EU – The PRESTIGE\nAkcionari u svijetu ostaće kratki za 263 milijarde dolara dividendi prije 11 satiProdužen rok za prodaju TikTok-a prije 10 satiECB: Nema povratka na pretkrizni period prije jeseni 2022. prije 10 satiRed Bull osnivačima isplatio 554 miliona eura dividende prije 11 satiPomama ljudi za polovnim stvarima pretvara Berlin u grad bez otpada prije 10 satiCrni petak protiv sajber ponedjeljka prije 11 satiBitcoin pao skoro 3.000 dolara prije 11 satiApple mora da plati pola milijarde dolara zbog krađe patenta prije 10 satiAzijska tržišta: Indeksi na novim rekordima prije 11 satiOprezna trgovina na evropskim berzama prije 11 sati\nOva inicijativa je uslijedila nakon što je EU počela pregovore s Velikom Britanijom u vezi s novim trgovinskim sporazumom, uslovljene njenim istupanjem iz bloka, a usljed zabrinutosti da bi ova zemlja mogla da pokuša da zaobiđe ekološke i radne standarde EU kako bi povećala svoju konkurentnost.\nU zajedničkom predlogu koje su poslale ostalim zemljama EU, a koji je dat Rojtersu na uvid, ministri trgovine Francuske i Holandije zatražili su od Evropske komisije da poveća carinu onim trgovinskim partnerima koji ne ispunjavaju svoje obaveze u vezi sa održivim razvojem, kao i da smanji carinu za one kod kojih to nije slučaj.\nOvim dokumentom urgira se na Evropsku komisiju da češće obavještava članice EU o uticaju trgovinskih sporazuma na domaće industrije i tržišta rada.\nEvropska komisija tek bi trebalo da da zvaničan odgovor na ovaj predlog. Niko iz ove institucije još uvjek nije bio dostupan za komentar na ovu inicijativu, navodi Rojters.\nMedvedev o potezima SAD: Ovo je trgovinski rat, nema popravljanja odnosa\nUragan Harvi zatvorio američke prerađivačke kapacitete\nKompanija Nestle je izgubila jednu važnu bitku\nTurska se suočava s nacionalnim bankrotom


Dragana Mitrović: Međunarodna zajednica treba da se suprotstavi politizaciji pandemije - Kineski Radio Internacional\nDragana Mitrović: Međunarodna zajednica treba da se suprotstavi politizaciji pandemije\n2020-05-13 10:59:57 | CRI\nProfesorka Fakulteta političkih nauka u Beogradu Dragana Mitrović izjavila je za Kinesku medijsku grupu da politizacija aktuelne pandemije samo ometa napore u borbi sa koronavirusom, a da sve zemlje treba da jačaju solidarnost u toj borbi.\nOsvrnuvši se na to da pojedine zemlje, u ključnom trenutku kad se međunarodna zajednica punom snagom bori sa pandemijom, krive Kinu lažnom tvrdnjom o poreklu virusa, Mitrovićeva je rekla da ljudi, koji bez dokaza tvrde da je koronavirus potekao iz laboratorije u Vuhanu, to govore iz političkih interesa.\n“U sadašnjoj situaciji kad je čitav svet ugrožen pandemijom izazvanom koronavirusom, veoma je opasno pogotovo od strane najuticajnijih zemalja sveta, da ne daju primer u jedinstvu. Mislim da je veliki problem što najuticajnije zemlje sveta, bez dokaza iznose tvrdnje, na primer, da je virus veštačke prirode, da je potekao iz laboratorije u Vuhanu, da je zbog toga Kina odgovorna za širenje pandemije. Iznositi bilo kakve optužbe bez dokaza i napadati drugu državu, a u ovom slučaju, Kinu, nije u redu. Mislim da izaziva zabrinutost u čitavom svetu i veoma mnogo podseća na Hladni rat”, rekla je Dragana Mitrović.\nOna je izjavila da se protivi politizaciji pandemije, a pojedine zemlje ne bi trebalo da koriste pandemiju kao političko oružje. Međunarodna zajednica treba da ispita činjenice kroz naučna istraživanja.\n“Politizacija samog procesa sada ne doprinosi onome što treba da je zajednički cilj, a to je solidarnost, to je zajednička borba protiv pandemije. Politizacija ove situacije samo doprinosi opadanju poverenja, rastu nepoverenja, sumnjičenju drugih, to nije proces koji vodi u tom pravcu. Svaka zemlja treba da preuzme svoju odgovornost u ovom procesu. Politizacija ovog procesa može samo da naškodi”, istakla je Dragana Mitrović.\nO odluci SAD-a da obustave finansiranje Svetske zdravstvene organizacije, Mitrovićeva je rekla da taj potez donosi negativni uticaj na globalnu borbu protiv pandemije i ponovo pokazuje da SAD nisu odgovorna zemlja.\n“Uloga Svetske zdravstvene je veoma važna u tome da daje informacije koje su od koristi svima, da koordinira međunarodnu saradnju u borbi protiv bilo koje epidemije, u ovom slučaju, pandemije, da koordinira nalaženje istraživanja s ciljem da se nađe vakcina itd. Smatram da je ta odluka Sjedinjenih Američkih Država, kao vodeće države sveta, veoma loš potez koji je samo doneo dodatnu nesigurnost i mogao je negativno da utiče na sve druge države pogođene tom pandemijom”, rekla je Dragana Mitrović.\nMitrovićeva je izjavila da su situacije u raznim zemljama različite u trenutku kad se koronavirus širi po svetu, čak i neke razvijene zemlje imaju probleme sa zaostalim sistemom javnog zdravlja.\n“Treba da se na solidarnoj osnovi od strane onih koji imaju resurse, to su najnaprednije zemlje, najbogatije zemlje sveta, postigne političko jedinstvo, sprovedu konkretne mere kako bi se pomoglo svima. Mora da postoji saradnja na jako visokom nivou oko nalaženja i lekova i vakcine kao i da ta vakcina kada bude napravljena, bude besplatna i dostupna svima”, rekla je Dragana Mitrović.


RUSKA AMBASADA PISALA SDA: Radujemo se vašim izjavama da su BiH i Rusija prijateljske zemlje – Minber\nožu. 30, 2021 at 7:38 pm\nRUSKA AMBASADA PISALA SDA: Radujemo se vašim izjavama da su BiH i Rusija prijateljske zemlje\nEdin 1 godina ago 310 views\nAmbasada Ruske Federacije u BiH uputila je danas pismo adresirano na Stranku demokratske akcije, u kojem izražavaju spremnost “za tijesnu saradnju sa Strankom demokratske akcije koja igra važnu ulogu u socijalnom i političkom životu Bosne i Hercegovine i štaviše, u formiranju nacionalnog identiteta bošnjačkog naroda”.\n– Htjeli bismo izraziti vama iskrenu zahvalnost na detaljnom obrazloženju pozicije Stranke demokratske akcije, odnosno našeg razumijevanja pitanja koje je od važnog značaja za evropsku sigurnost. Zaprimili smo na znanje vaše argumente koji objašnjavaju motive za pridruživanje Sjeveroatlantskom savezu.\nSa svoje strane usmjereni smo za tijesnu saradnju sa Strankom demokratske akcije koja odigrava važnu ulogu u socijalnom i političkom životu Bosne i Hercegovine i štaviše – u formiranju nacionalnog identiteta bošnjačkog naroda. Spremni smo za uspostavljanje kontakata u svrhu poboljšanja vaših medustranačkih veza s ideološki bliskim strukturama u Rusiji.\nPolazimo iz toga da će napori Ambasade, uključujući organizaciju planirane za najbliži period posjete ruske delegacije na čelu s predsjednikom Republike Tatarstan Rustamom Minnihanovom Bosni i Hercegovini doprinijeti širenju saradnje izmešu naših prijateljskih zemalja i naroda – navodi se u dopisu Ambasade Ruske Federacije u BiH.\nEdin 30 ožujka, 2021\nNagovještaji smrti Allahovog Poslanika, sallallahu alejhi ve sellem


Uz adekvatnu zaštitu na radu i prilagođene proizvode do odgovora na kratke rokove - GRENEF\nUz adekvatnu zaštitu na radu i prilagođene proizvode do odgovora na kratke rokove\nZavarivanje, kao tehnološki proces spajanja dva ili više metalna dela istog ili sličnog hemijskog sastava, zahteva dosta znanja ali i kvalitetnu zaštitu zavarivača, time sprečavajući slučajeve povreda na radu i ugrožavanja zdravlja operatera.\nMeđutim, ono što se često pritom previđa jeste zaštita okoline, u smislu vizuelne i zvučne izolacije ostalih učesnika u radnim procesima.\nGem Trade, zavarivanje\nOno što je izdvojilo ovaj brend u odnosu na ostale, pored izvrsnosti i brzine isporuke, jeste mogućnost potpunog prilagođavanja svojih proizvoda potrebama kupaca. Tako na primer, možete napraviti svoj zavarivački paravan, a pritom birati stepen zatamnjena, nivo zvučne izolacije i izdržljivosti materijala.\nNa ovaj način se bolje iskorištava radni prostor, kontroliše se tok materijala te postiže bolji nivo zaštite na radu. Pored toga, rešenja koja Vam pruža CEPRO daju slobodu da posao završite brže jer zavarivanje možete obaviti i na otvorenom prostoru. U vremenu gde je rok završetka projekta još više dobio na težini, svako dodatno rešenje pravi značajnu razliku.\n+381 21 6623 159,\n+381 21 452 844\nBaumit na takmičenju Life Challenge u Bratislavi\nVoda je jedan od resursa koji uzimamo zdravo za gotovo …


“Kodio” donirao 50 tablet računara Gimnaziji “Slobodan Škerović” – Gracija\n“Kodio” donirao 50 tablet računara Gimnaziji “Slobodan Škerović”\nBivši gimnazijalci obezbijedili vrijednu donaciju za nastavu putem elektronske platforme\nPodgorička kompanija za razvoj softvera “Kodio“ čiji menadžment čine bivši učenici Gimnazije „Slobodan Škerović“, donirala je ovoj obrazovnoj ustanovi 50 tablet računara koji će biti korišćeni za rad od kuće, tokom nastave putem elektronske platforme.\nDonacija je vrijedna 8,3 hiljade eura a obezbijeđeno je 50 Samsung tablet računara.\nIzvršni direktor kompanije za softverski inženjering Saša Šćepanović i suvlasnik Vladimir Perunović uručili su donaciju direktorici Gimnazije Zoji Bojanić Lalović. Sva tri vlasnika kompanije “Kodio” – Šćepanović, Perunović i Blažo Đukanović su bivši učenici Gimnazije.\n“Gimnazija je lider u mnogim nastavnim trendovima i naročito prednjači u praćenju digitalnih trendova. Budući da smo bivši gimnazijalci, nismo se dvoumili u vezi ove podrške, naročito imajući u vidu podatak da neki od učenika nisu imali adekvatan uređaj da prate nastavu putem platforme”, rekao je Šćepanović.\nRadi se o veoma kvalitetnim tablet računarima, odličnih tehničkih karakteristika. Uređaji imaju mogućnost da pored WiFi, internetu pristupe i putem mobilne mreže, čime se omogućava pristup nastavnoj platformi Gimnazije sa bilo kog mjesta u Crnoj Gori.\nGimnazija je organizovala komunikaciju učenika i profesora putem elektronske platforme kako se ne bi gubio kontinuitet u nastavi tokom perioda primjene epidemioloških mjera, a podrška odgovornih privrednih subjekata od posebnog je značaja za primjenjivost rješenja na sve učenike u Crnoj Gori.\nDirektorka Bojanić Lalović je istakla da je vrijedna donacija vrlo značajna jer će 50 učenika dobiti mogućnost za kvalitetno praćenje nastave.\n“Donacija je još važnija jer dolazi od bivših učenika, i kolega. Ona predstavlja kontinuitet podrške bivših gimnazijalaca, koja je već na neki način postala tradicija. To je poseban odnos škole i njenih učenika koji se nikada ne raskida”, istakla je direktorica Bojanić Lalović.


BMW-ov električni SUV će praviti Kinezi › Made-in-Germany.rs\nNemački proizvođač luksuznih automobila BMW potvrdio je nezvanične najave da će se električni model „iX3“, namenjen svetskom tržištu, sklapati u fabrici u Šenjangu na severoistoku Kine, počev od 2020. godine.\nBaš zbog toga je premijera električne verzije modela X3 održana upravo na prolećnom sajmu automobila u Pekingu. Drugi razlog zbog kog je kineska publika prva videla koncept ovog modela uživo, jeste jer je u toj zemlji tokom 2017. evidentiran značajan rast prodaje elektroautomobila, podstaknut vladinim stimulativnim merama u cilju smanjenja zagađenja vazduha u urbanim centrima.\nS obzirom da je u 2017. u Kini prodato oko 560.000 vozila za oznakom BMW, i za ovog proizvođača automobila, kao i za druge evropske premijum proizvođače, Kina je postala najvažnije tržište na svetu, prenosi „b92“.\nProšlogodišnja prodaja automobila u Klini, veća je od ukupne prodaje BMW-a na dva sledeća po veličini najveća tržišta zajedno, u SAD i Nemačkoj. Inače, dve trećine BMW vozila koja su prodata u Kini proizvedeno je u okviru zajedničke nemačko-kineske kompanije „BMW Brilliance Automotive“ (BBA).\nBBA u svojim dvema fabrikama u Kini trenutno proizvodi šest modela bavarskog auto-brenda, a shodno planu za narednu godinu, izrada BMW automobila u ovim pogonima povećaće se na 520.000 jedinica godišnje.\nPored toga, BMW u Kini pravi i motore, ali i pogonske baterije za električne automobile, uključujući tu i one za model iX3, prvi potpuno električni SUV/krosover ove kompanije, koji će se iz Kine izvoziti širom sveta.\nNa aprilskom sajmu u Pekingu bila je prikazana konceptna verzija modela iX3 sa baterijama kapaciteta 70 kWh i autonomijom vožnje od preko 400 km (mereno po novom WLTP ciklusu).


Volonterski dan izviđača – Kozarski Vjesnik - Radio televizija Prijedor\nHome / Vijesti / Volonterski dan izviđača\nVolonterski dan izviđača\nIzviđači iz Prijedora i Zenice, u okviru ”Volonterskog dana”, organizovali su radnu akciju u prostorijama IO ”Dr Mladen Stojanović”. Starješina izviđača, Ernest Badnjević, rekao je da je uređenje eksterijera dio mnogobrojnih aktivnosti u okviru projekta ”Savršeni svijet” koji zajedno sa Savezom izviđača grada Zenica realizuju od aprila 2017. godine.\n-Ovo je peti u nizu projekat koji realizujemo u saradnji sa izviđačima iz Zenice koji finansira Ambasada SAD-a u BiH – rekao je Badnjević.\nKako bi izradili pristupne staze, stepenište i uredili zelene površine, iz Zenice je stiglo oko 30 izviđača koji su se pridružili Prijedorčanima.\nPredsjednik Saveza izviđača grada Zenica, Edim Šarić, rekao je da je Američka ambasada, prije šest godina, prepoznala odgovornost i kvalitetan rad izviđača, kada je realizovan jedan od prvih projekata.\n– Značajno nam pomažu, tako da djeca, koja nemaju mogućnosti za to, u okviru projekata koje realizujemo, kvalitetno provode vrijeme putujući, uživajući, realizujući planirane aktivnosti, a na ovaj način stiču i mnogobrojna prijateljstva – rekao je Šarić.\nInteretnički mirovni kamp na Boračkom jezeru, ovog ljeta, sledeća je adresa na kojoj će izviđači iz gradova regiona boraviti deset dana.


Rezerve FED-a se ubrzano smanjuju - Muški magazin - trendovi, fitness, lifestyle, saveti, devojke... `\nRezerve FED-a se ubrzano smanjuju\nBrojne zemlje, u poslednje vreme povlače velike količine zlata iz američke Uprave federalnih rezervi...\nDa li je u pitanju nastanak nove ekonomske krize ili ekonomska odluka zemalja, ostaje da se vidi. Jedno je sigurno, Federalne rezerve se svakim danom, sve više smanjuju. Naime, centralne banke brojnih zemalja povlače svoje zlatne rezerve iz američke Uprave federalnih rezervi (FED) - od prošle godine povučeno je ukupno 250 tona zlata, tako da su rezerve zlata pale na 5.950 tona. Da stvar bude gora i zabrinjujavajuća, slična situacija se dogodila neposredno pre početka finansijske krize 2008. godine, kada su inostrane centralne banke povukle gotovo 400 tona zlata.\nBlagi pad poverenja u američki finansijski sistem, započeo je početkom godine, kada su veće kompanije počele beležiti pad vrednosti akcija na svetskim berzama. Stručnjaci ističu da su druge zemlje postale znatno stabilnije i pogodnije za plasman zlatnih rezervi, nego što je to SAD.\nPrvi veliki pokušaj stranih zemalja da vrate zlatne rezerve počeo je 2012. godine, kada je Nemačka probala da povuče svoje zlato, ali je odbijena, pa je dobila samo mali deo od planiranih 700 tona zlata. Inače, prema američkom zakonu, FED zadržava pravo da odbije masovno povlačenje zlatnih rezervi, u cilju stabilizacije sopstvenog finansijskog sistema.\nPoverenje u američki FED sve više opada. Geopolitička uloga ove institucije postala je očigledna tokom poslednjih godina. Bilo je i najava o nameri FED-a da podigne kamatne stope i tako izazove destabilizaciju na globalnom finansijskom tržištu - navode stručnjaci.\nEkonomisti procenjuju da čak i američki saveznici tajno žele da se otarase uticaja FED-a i sada traže način da to postignu, pa nedavno povlačenje zlata može biti korak ka ostvarenju tog cilja.\nOstaje kakav će uticaj ovo povlačenje imati na globalnu politiku SAD-a i njen odnos prema saveznicima.\nPROČITAJTE SLEDEĆI TEKST: Najuspešnije kompanije u regionu


Izbori sa neizvesnim ishodom | EurActiv Srbija\nIzbori sa neizvesnim ishodom\nU Srbiji 3. maja počinje predizborna tišina pred izbore sa dosta neizvesnim ishodom. Prema istraživanjima javnog mnjenja sprovedenih u proteklih desetak dana, Srpska napredna stranka ima prednost u odnosu na Demokratsku stranku između 2 i 5 procentnih poena. Nijedna od dve najveće stranke neće moći sama da formira vladu, pa bi i jednoj i drugoj stranci bila potrebna podrška Socijalističke partije Srbije, kojoj istraživanja daju oko 12-13% glasova. Predsednički izbori još su neizvesniji, budući da su rezultati prema istraživanjima dosta tesni, a drugog kruga će sigurno biti. Predizborni period obeležila je uzajamna negativna kampanja DS-a i SNS-a, zbog koje je, kako procenjuje agencija Partner, smanjen rejting obe te stranke.\nSocijalistička partija Srbije (SPS) će biti ujedno i najveći dobitnik izbora, pošto se procenjuje da će postati treća po snazi partija u Srbiji. Ono što je možda još značajnije je da će, sa svojim koalicionim partnerima Jedinstvenom Srbijom (JS) i Partijom ujedinjenih penzionera Srbije (PUPS) biti neophodna DS-u i SNS-u za formiranje vlade.\nNa to je lider SPS Ivica Dačić i otvoreno ukazivao poslednjih dana kampanje. Odgovarajući na poziv SNS-a da se ne glasa za male stranke, Dačić je birače pozao da glasaju za njega, budući da će se i Nikolić i Tadić posle izbora njemu obratiti.\nUprkos rastu rejtinga SPS-a, nije verovatno da će DS i SPS uz podršku stranaka manjina moći sami da formiraju novu vladu. Mogući koalicioni partner im je Liberalno demokratska partija (LDP). Ona je politički potpuno različita od SPS-a, ali to ne mora da znači da je to nemoguća koalicija, budući da je i do sada bilo iznenađenja, poput zajedničke vlade DS-a i SPS-a, nekadašnjih velikih protivnika, koja sada više nikome ne deluje čudno.\nUjedinjeni regioni Srbije (URS) su verovatno poslednji izbor DS-a nakon svih sukoba tokom prethodnog mandata vlasti. To je ujedno i stranka čiji je izborni rezultat najveća nepoznanica, budući da po nekim istraživanjima neće preći cenzus od 5%, a po nekima će imati gotovo 7%.\nNa izborima za predsednika Srbije učestvuje 12 kandidata. Na parlamentarnim izborima učestvuje 18 izbornih lista, od kojih je šest manjinskih, dok je ukupno predloženo 3.065 kandidata za 250 poslaničkih mandata u Skupštini Srbije. Pravo glasa ima 7 miliona građana.\nNa biračkom mestu i na 50 metara od biračkog mesta zabranjeno je isticanje simbola političkih stranaka i drugog propagandnog materijala. Na biračkom mestu zabranjeno je korišćenje pejdžera, mobilnih telefona i drugih sredstava veza i komunikacije.\nZa izbor za predsednika potrebna je većina glasova od iznad 50%. U suprotnom, održava se drugi krug u kojem učestvuju dva kandidata sa najvećim brojem glasova.\nGotovo je izvesno da u novu vladu neće ući Srpska radikalna stranka (SRS). Od ekstremno desničarskog krila, Dveri po poslednjim istraživanjima neće ni ući u parlament, dok bi Demokratska stranka Srbije (DSS) mogla da uđe u koaliciju sa SNS, iako trenutno po pitanju EU imaju oprečne stavoe.\nŠanse SNS-a da formira vladu su znatne samo ukoliko DS bude imao neočekivano slab rezultat, a SNS bolji od prognoziranog.\nIstraživanja pokazuju da na izbore planira da izađe oko 3,7 miliona od 7 miliona upisanih birača, a podaci o procentima glasova na koje mogu računati stranke bazirani su na tolikoj izlaznosti. Ali, ukoliko na izbore izađe više birača, recimo 4,2 ili 4,3 miliona, neke od manjih stranaka bi mogle ostati ispod cenzusa. Odnos između dve najveće stranke, SNS i DS, u tom slučaju se ne bi bitno menjao, ali bi broj koalicionih partnera za čiju se naklonost bore bio smanjen.\nPrema istraživanju agencije Faktor plus, sprovedenom od 24. do 30. aprila na uzorku od 1.126 ljudi, na izbore će izaći 52% glasača, a 20% se još premišlja. Najveći broj glasova bi osvojile koalicija oko SNS-a (Srpska napredna stranka, Nova Srbija, Pokret snaga Srbije) - 32,5%, i koalicija oko DS-a (Demokratska stranka, Liga socijaldemokrata Vojvodine, Socijaldemokratska partija Srbije) - 27%. Treća po broju glasova je koalicija SPS-PUPS-JS sa 13,2%.\nU parlament bi još ušli Preokret sa 6,4%, Demokratska stranka Srbije sa 5,7% i Srpska radikalna stranka sa 5,5% podrške. U zavisnosti od izlaznosti, iznenađenje bi mogli da budu URS (4%), Dveri (4%), Pokret radnika i Seljaka i SDS.\nPrljava kampanja, bez novih ideja\nOve godine predizborni period je obeležila negativna kampanja, kao i obećanja o boljem životu, većim platama, investicijama i suzbijanju korupcije, ali bez konkretnih predloga o tome kako će se ti ciljevi ostvariti.\nU negativnoj kampanji, DS se usmerio na podsećanje na Nikolićevu političku prošlost, odnosno pripadnost SRS-u do 2008. godine i antievropski stav koji se sada drastično promenio. Pitanje je, međutim, koliku snagu može da ima taj argument, budući da je DS od 2008. u koaliciji sa SPS, koja se reformisala ali ne i u potpunosti ogradila od politike Slobodana Miloševića, pri čemu su brojni funkcioneri stranke ostali isti. SRS je uostalom bila i manji partner socijalista u to vreme.\nGlavni adut negativne kampanje SNS-a je loša ekonomska situacija, korupcija, zaduženost i pad životnog standarda, a kampanja je usmerena pre svega protiv DS-a, a ne protiv koalicionih partnera.\nDve najveće stranke po pitanju ekonomije imaju dosta slična obećanja - uslove za investicije, bolji život i suzbijanje korupcije. O putu do tog cilja, kao i neprijatnim merama koje Srbiju sigurno čekaju za smanjenje zaduženosti i deficita, međutim, niko nije raspoložen da govori.


OGLASIO SE PIK: Bezrezervno podržali Ustavni sud BiH u sporu sa RS, Rusija izuzela stav - Opcija\nOGLASIO SE PIK: Bezrezervno podržali Ustavni sud BiH u sporu sa RS, Rusija izuzela stav\n19-02-2020 BiH, Pocetna, Politika\nUpravni odbor Savjeta za sprovođenje mira u BiH /PIK/ još jednom izražava bezrezervnu podršku radu Ustavnog suda BiH i svih njegovih sudija, navodi se u izjavi PIK-a koju nije podržala Ruska Federacija.\n“Ustavni sud BiH predstavlja temelj na kojem je izgrađen ustavni okvir BiH i osnovni stub vladavine prava i demokratije u BiH”, dodaje se u izjavi.\nIz Upravnog odbora PIK-a poručili su da ostaju posvećeni potpuno funkcionalnim institucijama na svim nivoima vlasti u BiH koje su u stanju da odgovore potrebama građana BiH i da ispoštuju njene međunarodne obaveze.\nU izjavi se dodaje da su neprihvatljive blokade zajedničkih institucija, kao i “ultimatumi upućeni zvaničnicima na nivou BiH”.\n“Zvanični pojam `međuentitetska linija razgraničenja` ni na koji način ne predstavlja državnu granicu, niti podrazumijeva državnost Republike Srpske, entiteta stvorenog Dejtonskim mirovnim sporazumom u okviru BiH“, navodi se u izjavi.\nUpravni odbor PIK-a je još jednom potvrdio opredijeljenost za poštivanje Dejtonskog mirovnog sporazuma i teritorijalnog integriteta i temeljne strukture BiH koja se sastoji od dva entiteta.\n“Entiteti nemaju pravo na otcjepljenje od BiH, te pravno postoje samo na osnovu Ustava BiH. Sve strane su obavezne da se u cijelosti pridržavaju Dejtonskog mirovnog sporazuma, kao i svih njegovih aneksa i odluka visokog predstavnika”, dodaje se u zajedničkoj izjavi koju nije podržala Ruska Federacija.\nUpravni odbor PIK-a apelovao je da se svi politički akteri okrenu napretku BiH u sprovođenju ključnih reformi u oblasti demokratije i funkcionalnosti, vladavine prava, temeljnih prava i reforme javne uprave, na njenom putu ka EU.\nPolitičke ciljeve, navodi se u izjavi Upravnog odbora PIK-a, treba ostvarivati kroz angažman u dijalogu zasnovanom na zajedničkim interesima.


"Očevi slobode" dobili najviše novca na pokrajinskom konkursu, 25 miliona za film o Miletiću | Novosadski informativni portal 021\nFilm "Očevi slobode" dobio je najviše novca na pokrajinskom konkursu za sufinansiranje projekata iz oblasti filmske umetnosti, pa će za snimanje ovog ostvarenja iz vojvođanskog budžeta biti izdvojeno 25 miliona dinara.\nNovi Sad 10.12.2019. | 10:55 > 14:21\nDugometražni film koji se snima u režiji Darka Bajića, po scenariju Milovana Vitezovića, i u produkciji Lazara Ristovskog, već je mogao da se pohvali velikom podrškom institucija i lokalnih samouprava u Srbiji. Podršku Pokrajinske vlade tvorci "Očeva slobode" isticali su od početka, a Lazar Ristovski se tokom snimanja u Novom Sadu zahvalio i predsedniku Pokrajiniske vlade Igoru Miroviću, rekavši da je on inicirao ovaj projekat, zbog čega ovakav ishod konkursa ne čudi mnogo.\nPokrajinski sekretarijat za kulturu raspisao je konkurs za sufinansiranje projekata iz oblasti filmske umetnosti, za šta je opredelio 40 miliona dinara, od čega je 35 miliona dinara bilo namenjeno za subvencije privatnim preduzećima, dok je ostalih pet miliona bilo usmereno ka neprofitnim institucijama.\nKao i u slučaju konkursa u Novom Sadu, kada je gotovo sav novac pripao upravo "Očevima slobode", tako je i na pokrajinskom nivou najveći deo novca namenjen upravo za snimanje ovog igranog filma, kojem je već dat predznak "nacionalnog značaja". Od 35 miliona za privatna preduzeća, 25 je pripalo "Košutnjak filmu" za "Očeve slobode", dok je sa 10 miliona dinara potpomognut "Contrast studios" za dokumentarno-igrani serijal "Srpski junaci srednjeg veka".\nKada je u pitanju podrška neprofitnim organizacijama za snimanje filmova, komisija je novac raspodelila za tri projekta. Najviše novca, tri miliona, dobio je Srednjoevropski kulturni centar za kratki igrani film "Porajmos" u režiji Gorčina Stojanovića. Sa po milion dinara podržani su Udruženje "Otadžbinski pokret - dok žive Krajišnici živeće i Krajina" za dokumentarac "Međ' narodom i međ' snom" Nikole Lorencina, te udruženje građana "Ekologija, nauka, umetnost" za dokumentarni film "Skriveni grad" grupe autora.\nNa konkurs Pokrajinskog sekretarijata za kulturu stigle su 54 prijave, od čega 14 nije ispunjavalo formalno-pravne uslove propisane konkursom. Tročlana komisija je razmotrila 40 prijava i na kraju se odlučila za pet projekata koji će dobiti finansijsku podršku.\nMeđutim, sekretarijat, za sada, nije objavio i obrazloženje komisije zbog čega su određena ostvarenja u nastanku dobila podršku iz pokrajinskog budžeta, odnosno zbog čega 35 ostalih nisu. Obrazloženje će, verovatno, biti objavljeno nakon isteka roka za žalbu, prilikom objavljivanja izveštaja o konkursu.\n"Očevi slobode" privukli su pažnju javnosti nakon što je 021.rs objavio da je firma "Zillion film", čiji je direktor proslavljeni glumac Lazar Ristovski, za ovo ostvarenje dobila 10 miliona, od 12,25 miliona koliko se delilo privatnim preduzećima na konkursu Gradske uprave za kulturu Novog Sada. Odnosno, beogradsko preduzeće dobilo je 50 puta više od gotovo svakog projekta ponaosob, a čiji su realizatori bili mahom novosadski filmski stvaraoci.\nNovosadska komisija je u naknadno objavljenim obrazloženjima navela da će projekat o Svetozaru Miletiću rasvetliti "život i delo ovog velikog čoveka i to približiti današnjoj generaciji", kao i da "afirmacija istorijskog lika koji je vezan za Novi Sad, doprinosi i strateškom razvoju kulturne slike grada".\nOvo je izazvalo reakcije nekoliko filmskih umetnika iz Novog Sada, koji su naveli da je sam konkurs bio namenjen upravo "Očevima slobode", te da je nemoguće da su svi ostali projekti vrednovani jednako, iako se radi o različitim filmskim žanrovima. Na to se osvrnuo i sam Ristovski, rekavši da je ovo film o Novom Sadu i da "uvek postoje oni koji ne shvataju suštinu potrebe snimanja istorijskih filmova".\n"Ja sam imao to veliko iskustvo s 'Kraljem Petrom', tim velikim filmom i serijom, i tamo je bilo disonantnih glasova, tako ima i ovde, ali prosto to spada nekako u naš folklor i ne pridajem tome veliku važnost. Onaj koji ne shvata važnost ovog trenutka kada snimamo film o Svetozaru Miletiću, on ne poštuje ni sam sebe i to je ono što mene stvarno čudi", kazao je Ristovski.\nLazar Ristovski bio je meta kritika dela javnosti jer je podržao Aleksandra Vučića u predsedničkoj kampanji 2017. godine, kada je i njegov film "Kralj Petar Prvi" dobio milionsku podršku od Filmskog centra Srbije, a pažnju javnosti je privukao i slučaj izdvajanja budžetskog novca za kupovinu karata za projekciju igranog ostvarenja, iako ono još nije bilo u bioskopskoj distribuciji.\nRistovski je nedavno izjavio kako bi trebalo da se napravi nastavak filma "Kralj Petar Prvi", kako bi se zaokružila priča o pobedi srpske i savezničke vojske u Prvom svetskom ratu, te da bi iza takvog projekta trebalo da stane država, navodeći da su film na kraju završili izdvajanjem sopstvenog novca, jer je bilo u pitanju skupo ostvarenje.\nU međuvremenu, snimanje "Očeva slobode" nastavlja se na nekoliko lokacija u Vojvodini. Film koji prati priču o Svetozaru Miletiću i borbu naroda u Vojvodini za prisajedinjenje sa Srbijom, trebalo bi da bude premijerno prikazan u maju naredne godine.\npa kad su ga naselili ličani i bosanci 1914 i 1945 i tad je sarajevo bilo veće od ove palanke i ne samo veće nego je 100 godina pre novog sada imalo tekuću vodu...\na vi...deda ličan ili bosanac ?\n11.12.2019 • 09:55\nJeste, Novi Sad je bio mala i neugledna varošica - zamisli onda koliko ste vi us*ali i s*ebali svoje grandiozne metropole poput Knina, Banjaluke i Sarajeva kad vas je put naneo u ovu 'varošicu'.\nču odela ču asvalta\njoš će biti da je novi sad bio neki grad a zaboravlja se namerno da je bio manji od subotice po svim merilima da se razvio tek nakon 1945 i da je vodovod dobio tek 1964 godine.\najmo novosadisti malo plača nad nekdašnjom varoši i nad marijom terezijom sa sve kočijama\n10.12.2019 • 20:30\nNemojte biti ljuti Jugoslave .


Dodik: SNSD, DNS i SP zajedno na izbore | Banjaluka.net\nDodik: SNSD, DNS i SP zajedno na izbore\nPredsjednik SNSD-a Milorad Dodik rekao je, u Prijedoru, da je SNSD-a odlučan da se što bolje pripremi za predstojeće lokalne izbore i da je cilj osmisliti projekte i programe za rješavanje problema građana.\nUoči sastanka sa predstavnicima gradskih i opštinskih odbora SNSD-a iz Izborne jedinice jedan, Dodik je rekao da će, nakon razgovora sa predstavnicima ove stranke u svim izbornim jedinicama u Republici Srpskoj, biti održane sjednice Predsjedništva i Glavnog odbora SNSD-a na kojima će biti utvrđene jasne politike djelovanja pred i nakon izbora.\nDodik je rekao da SNSD želi da bude što spremniji za opštinske izbore koji će biti raspisani u maju.\n– U Prijedor smo došli da otvoreno razgovaramo sa rukovodstvima gradskih i opštinskih organizacija o ukupnim društvenim odnosima, kao i o situaciji unutar partije i njenim organizacionim sposobnostima- naveo je Dodik.\nPrema njegovim riječima, stranački rukovodioci sa ovog nivoa informisani su o svim aspektima situacije u Republici Srpskoj i regionu, na nivou BiH i odgovorima SNSD-a na sva aktuelna pitanja u vezi sa odnosima u BiH i Srpskoj i o koalicionoj saradnji sa partnerima na nivou Republike Srpske, te o potrebi koalicionog dogovora za lokalne izbore.\n– Dogovorili smo se da zajedno nastupimo na lokalnim izborima širom Republike Srpske, što znači SNSD, DNS i Socijalistička partija i druge partije, organizacije i udruženja- rekao je Dodik.\nPredsjednik Gradskog odbora SNSD-a u Prijedoru Drago Tadić rekao je da u Izbornoj jedinici jedan očekuju sigurnu pobjedu.\nTadić je naveo da je ovo bila prilika da se predsjedniku i potpredsjednicima stranke predoči situacija u opštinskim odborima Izborne jedinice jedan i da se dobije informacija o budućim koracima.\nSastanku sa predstavnicima Gradskog odbora Prijedor i opštinskih odbora SNSD-a Oštra Luka, Novi Grad, Kozarska Dubica, Krupa na Uni i Kostajnica prisustvovali su i potpredsjednici stranke Željka Cvijanović i Nikola Špirić.


Vremena se menjaju: NATO priznao tehnološke uspehe Rusije - 26.09.2019, Sputnik Srbija\nNATO se suočava sa porastom konkurencije Rusije i Kine u tehnološkoj sferi, izjavio je generalni sekretar Alijanse Jens Stoltenberg. 26.09.2019, Sputnik Srbija\nStoltenberg je rekao da je vojno-politički blok tokom 70 godina preduzimao napore kako bi postigao tehnološku prevlast nad protivnicima.\n„Međutim, vreme se menja“, naglasio je Stoltenberg.\n„Danas treba da udvostručimo naše napore kako bismo bili sigurni da nad nama neće biti superiornosti“, izjavio je on.\nGeneralni sekretar NATO je naglasio da Rusija razvija sopstveni internet i da stalno modernizuje oružane snage. On je podsetio i na poslednje ruske uspehe u oblasti hiperzvučnog oružja.\nStoltenberg je naglasio i uspehe Kine, koja radi na izradi nove mreže 5G, kao i Severne Koreje i Irana, koji „koriste sajber, bespilotne i raketne tehnologije kako bi pretili susedima i unapređivali svoje interese“.\n„Budućnost NATO zavisi od uvođenja novih tehnologija“, zaključio je Stoltenberg.\nRusija je jedina država u svetu koja je zvanično saopštila da raspolaže hiperzvučnim oružjem.\nRuski predsednik Vladimir Putin je saopštio da je počela serijska proizvodnja raketnog kompleksa „Avangard“ i da je uspešno testirana hiperzvučna protivbrodska krstareća raketa „Cirkon“. Američka vojska je saopštila da je tek počela da radi na hiperzvučnom oružju.


"Lufthansa" obustavlja aviooperacije prema Sarajevu – Fokus.ba\n“Lufthansa” obustavlja aviooperacije prema Sarajevu\nRadi se o letovima iz Minhena prema Sarajevu i obrnuto, a razlog je epidemija koronavirusa\nNajveća njemačka aviokompanija “Lufthansa” obustavit će sve aviooperacije prema Sarajevu. Ova kompanija će kako se navodi u dopisu koji su naslovili na Aerodrom Sarajevo, letove obustaviti od 29. marta do 24. aprila – potvrdila je Feni glasnogovornica Međunarodnog aerodroma Sarajevo Sanja Bagarić.\nRadi se o letovima iz Minhena prema Sarajevu i obrnuto, a razlog je epidemija koronavirusa.\nKako je ranije Feni potvrđeno s Međunarodnog aerodroma Sarajevo, grčka aviokompanija Aegean Airlines obustavila je letove Atina – Sarajevo za ovo ljeto zbog uticaja koronavirusa na rezervacije/booking.\nŠto se tiče ostalih letova, kako su naveli, kada je riječ o letovima i destinacijama u Italiji, planirana je bila direktna linija Sarajevo – Rim ali je kompanija FlyBosnia ovu liniju obustavila zbog preveniranja širenja koronavirusa.\n“Lufthansa” obustavlja letove za Sarajevo i Zagreb do ljeta 2021. godine\nLufthansa uvodi brze antigen testove za putnike


Uskoro skuplji hleb i meso : Nadlanu.com\nUskoro skuplji hleb i meso\nVeliki broj farmera, zbog visokih cena stočne hrane i gubitaka u proizvodnji, gasi proizvodnju.\nZbog nedavnih poskupljenja goriva i struje narednih dana doći će do korekcija cene hleba u malim privatnim pekarama u Srbiji, mesa za 10 odsto, dok je pokuspljenje mleka još uvek neizvesno, najavili su juče predstavnici tih industrijskih grana. Na formiranje nove cene hleba uticaće i poskupljenje brašna, koje je sa 28 dinara po kilogramu, bez PDV-a, poskupelo na 31,70 do 33 dinara po kilogramu bez PDV-a, rekao je juče Tanjugu predsednik Unije privatnih pekara Srbije Zoran Pralica. On je dodao da se hleb u zavisnosti od vrste i kvaliteta u pekarama članicama te unije prodavao po ceni od 28 do 35 dinara, dok će mu nakon poskupljenja cena biti od 33 do 40 dinara.\nPralica je objasnio da na nivou Unije nije precizno određeno kada i koliko će hleb poskupeti, već da će pekari samoinicijativno, u zavisnosti od poslovne politike, lokacije, ponude, konkurencije formirati cenu i odlučiti kada će cena hleba u njihovim pekarama biti povećana. Predsednik grupacije mesne industrije u Privrednoj komori Srbije Momir Jovanović rekao je Tanjugu da bi u narednih mesec do dva dana maloprodajna cena svinjskog mesa mogla da bude uvećana za 10 odsto. On je dodao da su prošle sedmice neke manje klanice podigle cenu nekih kategorija svinjskog mesa za dva do tri odsto i naglasio da na nivou grupacije nije bilo dogovora o poskupljenju.\nProizvođačka cena mesnate svinje je od 120 do 130 dinara po kilogramu, dok je njena tržišna cena od 100 do 110 dinara po kilogramu i na osnovu toga je jasno da bi trebalo očekivati da otkupna cena mesa poraste za 10 odsto, a zatim i maloprodajna, objasnio je Jovanović. Prema njegovim rečima, ne treba se plašiti velikog rasta cene ili nestašice svinjskog mesa, već bi trebalo da zabrinjava to što veliki broj farmera, zbog visokih cena komponenti stočne hrane i gubitaka u proizvodnji, gasi proizvodnju. Predstavnik za odnose s javnošću kompanije "Imlek" Nevena Veselinović rekla jeTanjugu da će povećanje cene energenata sigurno uticati na povećanje troškova proizvodnje, koji utiču na formiranje cena, i dodala da ta kompanija još uvek nema precizan stav o tome kako će se to odraziti na cenu mleka.


Održana press konferencija povodom obilježavanja 6. aprila, Dana grada Sarajeva\nPovodom obilježavanja 6. aprila, Dana grada Sarajeva, danas je održana press konferencija na kojoj je predstavljen Program obilježavanja Dana grada. Šesti april je, ove godine, poseban, jer se obilježava velika obljetnica – 70. godina od oslobođenja Sarajeva poslije Drugog svjetskog rata. Također, ove godine je Dan grada poseban i zato jer je ovo prva Svečana sjednica koja se odvija u obnovljenoj Vijećnici. Prof. dr. Ivo Komšić, gradonačelnik Grada Sarajeva, istakao je da je 6. april jedan od najznačajnijih datuma u modernoj povijesti grada Sarajeva, a tako i Bosne i Hercegovine. O značaju ovog datuma koji je obilježio našu prošlost, ali i odredio našu budućnost, govorio je u kontekstu događaja 6. aprila 1941. godine, 6. aprila 1945. godine i 6. aprila 1992. godine.\nKrajem aprila završetak desne strane biciklističke staze na području općine Novi Grad\nNa području općine Novi Grad uveliko teku radovi na izgradnji prve faze biciklističke staze. U dužini od 2,12 km, staza će kroz ovu općinu prolaziti obostrano – Bulevarom Meše Selimovića i dijelom Zmaja od Bosne, od Nedžarića do mosta na Otoci. Prema projektu koji je pokrenuo Grad Sarajevo na čelu sa gradonačelnikom Ivom Komšićem, riječ je o prvoj biciklističkoj stazi u gradu, koja će u ukupnoj dužini od sedam kilometara, prolaziti kroz općine Novi Grad, Novo Sarajevo i Centar.


Srpski glineni golub: Jedni hoće da ga ubiju, a drugi mu ne daju da se brani - Sputnjik Srbija\n13:22 27.11.2018 (osveženo 19:24 08.06.2019) Preuzmite kraći link\nPoziv je usledio juče, istog dana kada je Direkcija za koordinaciju policijskih tela, zajednički organ na nivou BiH, obavestila kabinet Milorada Dodika da nijedna policijska agencija, izuzev pripadnika Direkcije, u zgradu Predsedništva BiH ne može da unosi oružje.\nDodiku prećeno smrću zbog zastave Srpske u Predsedništvu BiH\nDodik je rekao da neće odustati od toga da ga čuva policija Republike Srpske, jer, kako je rekao, neće da bude „glineni golub“.\nProfesor Fakulteta političkih nauka Univerziteta u Banjaluci Željko Budimir smatra da je Dodikov zahtev potpuno logičan. On podseća da su Tužilaštvo BiH i agencija SIPA i same raznim merama pretile predsedniku Republike Srpske. Njegovo nepoverenje prema tim policijskim agencijama je potpuno opravdano, kaže Budimir.\n„Suština nekog obezbeđenja jeste da vam pruži zaštitu, a da bi vam je pružilo, morate da budete potpuno sigurni da je ono na to spremno. Predsednik Dodik definitivno ne veruje agencijama, ni Direkciji za koordinaciju policijskih tela, ni bezbednosnoj agenciji SIPA. On je to vrlo jasno govorio u predizbornoj kampanji, tako da je nepošteno da ima obezbeđenje tih agencija, koje je direktno prozivao da rade protiv interesa Republike Srpske“, ocenjuje Budimir.\nOn podseća da je Dodik sada dužan da se kreće i provodi vreme u određenim institucijama i zgradama u federalnom Sarajevu i da ne treba da čudi insistiranje na zahtevu da ga čuva MUP Srpske.\nNa pitanje Sputnjika da li je odgovor na ovakav zahtev zakonski izvodljiv, s obzirom na složen državni aparat koji čine tri entiteta, Budimir kaže da sigurno postoje određene procedure preko kojih bi se to moglo dozvoliti.\n„To ne znači da Direkcija za koordinaciju policijskih tela ne bi čuvala zgradu Predsedništva i sve ostalo. Ono na čemu Dodik insistira jeste njegovo lično obezbeđenje. Ako postoji imalo dobre volje… Da se razumemo, ako se posmatra i bezbednosni akcenat koji se tiče ranijih pretnji koje su upućivane predsedniku Dodiku, onda bi to bilo potpuno opravdano. Postoji i zakonska mogućnost da se to dozvoli njegovom obezbeđenju, on nije zahtevao nikakvu promenu u obezbeđenju Predsedništva“, kaže naš sagovornik iz Banjaluke.\nSpecijalne jedinice BiH (SIPA)\nDodaje da je iz dopisa direktora Direkcije za koordinaciju policijskih tela BiH Mirsada Vilića jasno da je reč o politizaciji bezbednosne teme, jer je reč o zabrani unošenja oružja, ali se zaboravlja da Dodika ne obezbeđuje privatna agencija. MUP Republike Srpske je jedna od državnih agencija u BiH, podseća Budimir, koji smatra da problemi zbog Dodikovog sedenja u federalnom Sarajevu tek počinju.\n„Ovo je zamršena situacija, a njih će u narednom periodu biti jako mnogo, posebno zbog toga što jedan deo Srba koji se nalazi u zajedničkim institucijama, od SIPA, preko Direkcije za koordinaciju policijskih tela do obaveštajno-bezbednosne agencije, ne pripada političkoj opciji kojoj pripada predsednik Dodik i jednako nije spreman da radi na njegovoj zaštiti, kao što to nisu spremni da rade pripadnici druga dva naroda, Bošnjaci sigurno“, tvrdi Budimir.\nPoslednju, telefonsku pretnju smrću Dodikov kabinet u Sarajevu prijavio je generalnom sekretaru Predsedništva Zoranu Đeriću, koji je o tome obavestio agenciju SIPA, koja bi trebalo da otvori istragu.\nkabinet, lično obezbeđenje, politizacija, zaštita, interesi, pretnja, smrt, zastava, Direkcija za koordinaciju policijskih tela, SIPA, Mirsad Vilić, Milorad Dodik, Federacija BiH, Sarajevo, BiH, Republika Srpska


Igrač kola: Šesnaestogodišnjak najopasniji ''zmaj'' u pobedi nad šampionom\n11. avgust, 2017.\nNajbolji igrač 4.kola Super lige Srbije u sezoni 2017/18 prema izboru naše redakcije je Filip Stuparević, strelac prvog pogotka za Voždovac u iznenađujućoj pobedi nad ekipom Partizana.\nOdigrano je i 4.kolo Super lige Srbije, a da sve ne bude u skladu sa očekivanjima pobrinuli su se fudbaleri Voždovca koji su nakon fantastične igre i velike borbe uspeli da naprave iznenađenje i savladaju aktuelnog šampiona, ekipu Partizana. Razigrani ’’zmajevi’’ u potpunosti su nadigrali crno-bele i u Humskoj zasluženo slavili rezultatom 1:3(1:2). Teško je bilo izdvojiti najboljeg igrača u ekipi koja je funkcionisala gotovo savršeno u svim linijama, od sigurnog golmana Zorana Popovića, štopera Saše Ivkovića i Miloša Mihajlova, preko iskusnih Marka Putinčanina i Miloša Pavlovića, pa sve do ’’dečurlije’’ u napadu, Borka Duronjića, Nikole Srećkovića i Filipa Stuparevića. Ipak, ovaj poslednji je dečak od samo šesnaest godina i još manje nastupa u superligaškom društvu, pa su njegova briljantna igra i fantastičan pogodak koji je postigao presudli da ponese epitet najboljeg igrača ovog prvenstvenog kola.\nPočetak utakmice nije ukazivao na to da će se šampionski tim crno-belih naći na pravim mukama. Igrao se 7.minut kada je nakon kaznenog udarca zbog faula nad Markom Jankovićem u šesnaestercu gostiju Uroš Đurđević doveo svoj tim u vođstvo. Ipak, već u 8.minutu ’’zmajevi'' su stigli do izjednačenja, nakon duge lopte poslate ka Filipu Stupareviću i njegove fantastične reakcije kojom je prevario i svog čuvara Lazara Ćirkovića i golmana Filipa Kljajića. To kao da je dodatno podiglo nivo samopouzdanja u gostujućem timu koji je zaigrao još čvršće i ofanzivnije i već u 38.minutu potpuno preokrenuo rezultat. Nikola Srećković je odlično prošao po desnoj strani i uputio centaršut ka Borku Duronjiću, golman crno-belih je samo dotakao tu loptu, a mladi napadač je sjajno, iz ne baš savršene pozicije, loptu poslao u mrežu domaćeg tima. U drugom poluvremenu crno-beli su uspeli da uspostave ravnotežu i stvore nešto više šansi, ali nisu uspevali da stignu do izjednačenja. Kada je publika na stadionu očekivala još jači pritisak u finišu i rezultatski preokret usledio je novi šok. Igrao se 88.minut kada je rezervista Nebojša Gavrić oduzeo jednu loptu na sredini terena i prosledio je do drugog rezerviste, Aleksandra Ješića, a ovaj nakon prodora ka golu fantastičnim udarcem sa ivice šesnaesterca stavio tačku na veliku pobedu svog tima.\nFilip Stuparević (16) je rođen u Beogradu, igra na poziciji centralnog napadača, a u ekipu Voždovca je stigao prošlog leta iz mlađih kategorija fudbalskog kluba Rad. Tokom prethodne sezone zabeležio je samo devet nastupa, uz jednu asistenciju. Ove sezone nastupao je na sva četiri prvenstvena susreta i postigao jedan pogodak. Član je mlađih reprezentativnih selekcija naše zemlje.


Američka procena je da bi Moskva mogla da „razmatra napad“ na tu zemlju početkom sledeće godine.U operaciji bi, navodno, moglo da učestvuje oko sto hiljada vojnika „pripremljenih za potencijalno dugu okupaciju“, tvrdi agencija.S tim u vezi, dva neimenovana izvora kažu da je „otprilike polovina taktičkih grupa već zauzela svoje položaje“, kao i da je „planirana podrška avijacije“.Moskva je, prema njihovim navodima, pozvala „desetine hiljada rezervista u razmeri neviđenoj za postsovjetsko doba“, a njihova uloga je navodno da „osiguraju bezbednost teritorije u kasnijoj fazi“.Ukrajina: Zapad nam je obećao pomoć Istovremeno, sekretar Saveta nacionalne bezbednosti i odbrane Ukrajine Aleksej Danilov izjavio je da je Kijev dobio obećanje od zapadnih partnera da će maksimalno pomoći Kijevu u slučaju „ruske ofanzive“. Kako je neimenenovani visoki zvaničnik u američkoj administraciji ranije rekao, SAD su pod vlašću predsednika Džozefa Bajdena pokazale da su spremne da pribegnu brojnim sredstvima u cilju suprotstavljanja „prećetim dejstvima“ Rusije, kao i da će nastaviti to da čine.Šef ukrajinske vojne obaveštajne službe general Kiril Budanov u nedelju je optužio Rusiju da je navodno „koncentrisala“ više od 92 hiljade vojnika u blizini granice sa Ukrajinom i da se „sprema da je napadne“ krajem januara ili početkom februara.S tim u vezi, portparol Kremlja Dmitrij Peskov izjavio je da Zapad veštački raspiruje histeriju time što upozorava na moguću pripremu ruske „invazije“ na Ukrajinu i da Kremlj ne isključuje pokušaje provokacija u cilju opravdanja navoda zapadnih zemalja.Američki mediji u poslednje vreme izražavaju zabrinutost zbog navodnog povećanja „agresivnih dejstava“ Rusije na granici sa Ukrajinom. S tim u vezi, portparol predsednika Rusije izjavio je da Rusija premešta trupe u okviru svoje teritorije i po svom nahođenju. Prema njegovim rečima, to nikoga ne ugrožava i nikoga ne treba da brine.\nrusija, ukrajina, vojna invazija, rusija – politika, vojska i naoružanje\nAmerička obaveštajna služba je „otkrila potencijalni plan Rusije za napad na Ukrajinu“. Napad bi, navodno, mogao da se očekuje već početkom 2022. godine i to iz „tri pravca“, piše agencija Blumberg, pozivajući se na svoje izvore. Takođe je izneta procena da je Moskva pozvala „desetine hiljada rezvervista“.\nPrema navodima agencije, Sjedinjene Američke Države su prošle nedelje podelile sa evropskim saveznicima obaveštajne podatke, kao i mape na kojima je navodno prikazano gomilanje ruskih snaga i artiljerije u cilju pripreme „invazije na Ukrajinu“.\nAmerička procena je da bi Moskva mogla da „razmatra napad“ na tu zemlju početkom sledeće godine.\nPrema podacima izvora, informacije koje su Sjedinjene Američke Države pružile sadrže scenario po kojem ruske trupe „nameravaju da pređu granicu Ukrajine iz pravca Krima, kopnom i preko Belorusije“.\nU operaciji bi, navodno, moglo da učestvuje oko sto hiljada vojnika „pripremljenih za potencijalno dugu okupaciju“, tvrdi agencija.\nS tim u vezi, dva neimenovana izvora kažu da je „otprilike polovina taktičkih grupa već zauzela svoje položaje“, kao i da je „planirana podrška avijacije“.\nMoskva je, prema njihovim navodima, pozvala „desetine hiljada rezervista u razmeri neviđenoj za postsovjetsko doba“, a njihova uloga je navodno da „osiguraju bezbednost teritorije u kasnijoj fazi“.\nUkrajina: Zapad nam je obećao pomoć\nIstovremeno, sekretar Saveta nacionalne bezbednosti i odbrane Ukrajine Aleksej Danilov izjavio je da je Kijev dobio obećanje od zapadnih partnera da će maksimalno pomoći Kijevu u slučaju „ruske ofanzive“.\n„Nije tajna da razmenjujemo informacije, zato skoro svi shvataju šta se dešava. Jedino što je ostalo neizvesno je da li će Putin napasti i ako hoće – kada će to biti. Uostalom, moramo da budemo spremni u svakom slučaju i naši partneri su nas uverili da će maksimalno pomagati Ukrajini u slučaju da dođe do napada“, rekao je Danilov u intervjuu za „Ukrinform“.\nKako je neimenenovani visoki zvaničnik u američkoj administraciji ranije rekao, SAD su pod vlašću predsednika Džozefa Bajdena pokazale da su spremne da pribegnu brojnim sredstvima u cilju suprotstavljanja „prećetim dejstvima“ Rusije, kao i da će nastaviti to da čine.\nŠef ukrajinske vojne obaveštajne službe general Kiril Budanov u nedelju je optužio Rusiju da je navodno „koncentrisala“ više od 92 hiljade vojnika u blizini granice sa Ukrajinom i da se „sprema da je napadne“ krajem januara ili početkom februara.\nAmerički mediji u poslednje vreme izražavaju zabrinutost zbog navodnog povećanja „agresivnih dejstava“ Rusije na granici sa Ukrajinom. S tim u vezi, portparol predsednika Rusije izjavio je da Rusija premešta trupe u okviru svoje teritorije i po svom nahođenju. Prema njegovim rečima, to nikoga ne ugrožava i nikoga ne treba da brine.\n21 Novembar, 20:27


U kompaniji „Alumina“ počela je proizvodnja mljevenih hidrata, novog proizvoda koji će biti namijenjen za inostrano tržište.\nGlavni inženjer za glinice i hidrate sektora Razvoj u „Alumini“ Vladimir Damjanović, kaže da je polje primjene mljevenih hidrata prilično veliko, što pruža značajne mogućnosti na potencijalnom širenju tržišta kompanije.\n„Plan je da se u 2017. godini proizvede 3.000 do 5.000 tona mljevenih hidrata“, ističe Damjanović, navodeći da je u posljednja dva mjeseca, na pogonu Kalcinacija, instalirana nova oprema koja će omogućiti da se proizvodi širok spektar mljevenih hidrata.\n“Projekat sušenja, klasiranja i mljevenja hidrata u našoj kompaniji priveden je kraju. Očekujemo da u narednih desetak dana izađemo na inostrano tržište sa mljevenim hidratima“, ističe Damjanović, dodajući da je plan kompanije da u 2017. godini proizvede 15.000 do 20.000 tona suvog, klasiranog i mljevenog hidrata.


Vojna Akademija Beograd - Prvi put obuka kadeta Vojne akademije na avionu Lasta\nNaslovna / Odnosi s javnošću / Aktuelnosti / Prvi put obuka kadeta Vojne akademije na avionu Lasta\nPrvi put obuka kadeta Vojne akademije na avionu Lasta\nNa aerodromu "Batajnica" počela je osnovna letačka obuka kadeta 140. klase Vojne akademije na avionu B-54 Lasta. Svoje prve letove imalo je pet kadeta i to je prvi put da se obuka kadeta realizuje na ovom avionu domaće proizvodnje.\nDo sada je obuka kadeta Vojne akademije na studijskom programu Vojno vazduhoplovstvo izvođena na avionu Utva 75, koji se gotovo četrdeset godina koriste za selekciju kandidata, početnu letačku obuku i trenaž pilota RV i PVO naše vojske.\nAvion B-54 Lasta je jednomotorni školski avion namenjen za osnovnu i deo napredne obuke pilota koji se školuju na Vojnoj akademiji.\nSvojom savremenom, digitalnom avionikom i letnim karakteristikama omogućava obuku u osnovnom, akrobatskom, navigacijskom, grupnom, instrumentalnom i noćnom letenju. Laste su u naoružanje Vojske Srbije uvedene početkom ove godine i nalaze se u sastavu 252. školsko-trenažne avijacijske eskadrile 204. vazduhoplovne brigade.


Lajčak zabrinut zbog situacije na Kosovu, pozvao na hitno smirivanje tenzija | Čivijaš Radio Šabac\nNaslovnaSNS BratijaAlekasndar VučićLajčak zabrinut zbog situacije na Kosovu, pozvao na hitno smirivanje tenzija\nSNS BratijaAlekasndar VučićKosovo i Metohijasever KosovaSrbijaMedijiVesti\nLajčak zabrinut zbog situacije na Kosovu, pozvao na hitno smirivanje tenzija\nSpecijalni predstavnik EU za dijalog Beograda i Prištine Miroslav Lajčak izrazio je zabrinutost zbog situacije na severu Kosova i pozvao na hitno smirivanje.\nLajčak je juče stigao u dvodnevnu posetu Beogradu, a juče je razgovarao sa predsednikom Srbije Aleksandrom Vučićem.\nSpecijalne snage kosovske policije ROSU rasporedile su svoje pripadnike na prelazima Jarinje i Brnjak kako bi sprovele odluku o automobilskim tablicama sa oznakama iz Srbije i sa severa Kosova. Kosovska policija je saopštila da će tablice vozila sa oznakama sa severa Kosova biti oduzimane, dok vozila koja imaju tablice sa oznakama iz centralne Srbije moraju da uzimaju probne oznake i da plaćaju osiguranje, o čemu su vlasti u Prištini prethodno obavestile i srpsku policiju.\nPredsednik Srbije Aleksandar Vučić je posle sednice Saveta za nacionalnu bezbednost, na kojoj je razmatrano stanje na Kosovu i Metohiji, izjavio da Srbija zahteva povlačenje trupa kosovske policije sa severa Kosova. Na prelazima Jarinje i Brnjak je mirno, putevi su i dalje blokirani i nema putničkog saobraćaja osim prelazaka pešice. Na Merdaru su gužve za probne RKS tablice, piše KoSSev.\nPrethodni tekstJoš 7.232 novoobolela, 38 preminulih, 188 na respiratorima – Društvo\nSledeći tekstBajatović – od partijskog vojnika do naučnika


Srbija dobija selektora: Piksi rekao „ne“, Savo jedini kandidat - 05.01.2021, Sputnik Srbija\nFudbalska reprezentacija Srbije koja od decembra nema selektora, dobiće po svemu sudeći novog, a kao jedini preostali kandidat ostao je Savo Milošević. 05.01.2021, Sputnik Srbija\nKoji ozbiljan fudbalski savez menja selektora posle 2-3 utakmice? Tumaković je pokazao na utakmici protiv Norveške da ima perspektivu. Bio sam savezni trener četiri godine u ragbiju u SFR Jugoslaviji i znam koliko vremena treba da se formira jedan tim. Sada je Milošević jedini kandidat, verujem da je sledeći kandidat za selektora Kokeza, pošto su potrošili sve koji su u srpskom fudbalu ostavili značajan trag. Da li je Vidić u pravu?\nfudbal, savo milošević, dragan stojković piksi, fudbalska reprezentacija srbije\n4 Januar, 17:49\n5 Januar, 15:021


Narodna biblioteka Zvornik nabavila mobilni penjač za osobe sa invaliditetom - Glas Zvornika\nNarodna biblioteka Zvornik nabavila mobilni penjač za osobe sa invaliditetom\nZVORNIK – Narodna biblioteka Zvornik godinama unazad unapređuje svoj rad i samostalno kroz različite projekte za svoje korisnike omogućuje nove sadržaje, ali i metoda da ti sadržaji budu dostupni svim kategorijama stanovništva.\nNova usluga koja će osobama sa invaliditetom olakšati pristup knjižnom fondu kao i aktivnostima koje realizuje ova kulturno obrazovna ustanova je mobilni penjač. Narodna biblioteka je mobilni penjač obezbjedila putem projekta “Kultura bez barijera” Ministarstva provjete i kuture Republike Srpske. Prema riječima direktorice Nege Stjepanović upotreba mobilnog penjača nije komplikovana, a zaposleni su prošli kratku obuku od strane dobavljača sa kojim je sklopljen ugovor o kupovini. Možda će na početku biti malo neobično našim sugrađanima, osobama sa invaliditetom koji će ga koristiti , ali mobilni penjač je bezbjedan u šta se mogu uvjeriti u narednom periodu, naglašava Stjepanovićeva.\nOna je naglasila da je Narodna biblioteka i Muzejska zbirka u Zvorniku smještena u objektu koji datira iz 1910 godine i uživa zaštitu kao kulturno nasleđe . Upravo zbog toga nije bilo moguće menjati izgled zgrade za pristup osoba sa invaliditetom na adekvatan arhitektonski način, pa je ovaj problem riješen nabavkom mobilnog penjača. Mobilni penjač će osobama sa invaliditetom olakšati pristup našoj ustanovi, knjižnom fondu, ali i mnogobrojnim događajima koje organizujemo, rekla je Sjepanović.\nOno što je važno napomenuti je da Narodna biblioteka u socijalnoj inkluziji osoba sa invaliditetom radi nešto više od decenije. Tada je otvorena čitaonica za slijepa i slabovidna lica, i nabavljena opremu u saradnji sa Savezom slijepih lica i Bibliotekom za slijepa i slabovidna lica Republike Srpske . Želja nam je bila da toj kategoriji naših sugrađana omogućili pristup knjizi, informacijama i svim ostalim sadržajima koji su dostupni građanima Zvornika, rekla je direktorica ove kulturno obrazovne ustanove


Šampion Australijan Opena optužen da je namestio meč! – Sport – Dnevni sportski list\n17. јануара 2021. 12:23 AM\nOlivije Anderson već na startu karijere bacio veliku mrlju na svoju karijeru\nAktuelni juniorski šampion Australijan opena Olivije Anderson optužen je da je nameštao mečeve. Ovaj 18-godišnji tinejdžer iz Brizbejna je optužen u četvrtak, a sporan meč odigran je na Traralgon čelendžeru iz okgobra.\nAnderson je godinu na ATP listi završio na 736 mestu, a mnogi ga smatraju kao najveću nadu australijskog tenisa. Ipak, ukoliko se optužbe dokažu, mogao bi već na startu crnom mrljom da uprlja karijeru za sva vremena.\nNi njegova porodica, niti trener Vejn Arturs nisu želeli da komentarišu optužbe o nameštanju. Informacija je puštena u javnost samo nekoliko dana od njegovog odlaska


Upućena Inicijativa za ocenu ustavnosti Zakona o centralnoj evidenciji stvarnih vlasnika - CEPRIS\nUpućena Inicijativa za ocenu ustavnosti Zakona o centralnoj evidenciji stvarnih vlasnika\nCentar za pravosudna istraživanja podneo je 24. januara Ustavnom sudu Incijativu za ocenu ustavnosti Zakona o centralnom registru stvarnih vlasnika, koji direktno obavezuje udruženja i ustanove da upišu u registar svoje zastupnike, koji se time deklarišu kao stvarni vlasnici pravnih lica koje zastupaju.\nJanuar 25, 2019 CEPRIS\nOvaj zakon je obavezao udruženja, fondacija, zadužbine i ustanove da u novoosnovani registar upišu svoje zastupnike, koji se time deklarišu kao stvarni vlasnici pravnih lica koje zastupaju.\nCEPRIS smatra da je ovakvim rešenjima povređen Ustav Srbije – vladavina prava i neotuđivost ljudskih prava (član 3. stav 1.), sloboda udruživanja bez prethodnog odobrenja, uz upis u registar koji vodi državni organ (član 55. stav 1.), kao i ustavne odredbe o svojini (član 86. stav 1. i 2.).\nOsporavanim zakonom otežava se i povređuje sloboda udruživanja. Bilo kakvo pominjanje stvarnog vlasništva na udruženjima suprotno je slobodi udruživanja i nedobitnom karakteru udruženja.\nPored toga, potencijalni osnivači i članovi odvraćaju se od udruživanja, kako usled opasnosti da niko ne prihvati da sebe ili drugoga lažno deklariše kao stvarnog vlasnika udruženja, tako i usled nametanja obaveze ovlašćenom licu već registrovanog udruženja da podnese novi zahtev (član 17. stav 1. Zakona) pod pretnjom krivične i prekršajne odgovornosti (čl. 13. i 14. Zakona), i da za izdavanje potvrde ili izvoda iz registra plaća naknadu (član 8. Zakona).\nCelu inicijativu možete pronaći na sledećem linku.